ועדת הפנים והגנת הסביבה, כנסת 25, פרוטוקול מספר 181, 2024-02-21 00:00

יעקב אשר: בוקר טוב, אני פותח את ישיבת הוועדה

יעקב אשר:  על סדר-היום הנושא של הצעת חוק הדיור הציבורי (זכויות רכישה) תיקון הארכת תוקף, של כמה חברי כנסת, חברת הכנסת נעמה לזימי, חבר הכנסת ינון אזולאי, חבר הכנסת מיכאל מרדכי ביטון, חברת הכנסת קטי שטרית, והצעות חוק הדיור הציבורי של חבר הכנסת דרעי, ינון אזולאי, יוסף טייב, אברהם בצלאל, יונתן משריקי, ארז מלול, סימון מושיאשוילי, וכן הצעת חוק הדיור הציבורי של חבר הכנסת אליהו רביבו, חבר הכנסת דוד ביטן

יעקב אשר:  צריך להקריא את כולם?     

תומר רוזנר: השמות? לא

יעקב אשר: אוקיי

יעקב אשר:  אנחנו כבר עשינו ישיבה אחת בעניין ואני רוצה לומר כמה מילים, גם כדי שנבין איך אני רואה את הנקודה ואת הדרך, לאן לעשות

יעקב אשר:  אני רוצה גם לציין שבהחלטת ועדת השרים שאישרה את הצעת החוק לקריאה טרומית שאכן גם עברה, הנוסח של ההחלטה היה לאשר את הצעת החוק לטרומית והמשך הליכי החקיקה יקודמו בהסכמת משרד האוצר ומשרד הבינוי והשיכון

יעקב אשר:  יש פה עוד שורה, התקציב ליישום הצעת החוק יבוא ממשרד הבינוי והשיכון

נעמה לזימי: זו שורה קבועה בהסכמה

נעמה לזימי:  בכל חוק אומרים את זה, זו שורה קבועה

יעקב אשר: אני הקראתי מה שכתוב כאן, כי השורה הזאת גם קיבלה תוקף כשהתחלנו לבדוק

יעקב אשר:  אני רוצה לומר רק דבר אחד, אני מנסה להיות בן אדם פרקטי, אתם מכירים אותי, הספקתם להכיר אותי, ואני רוצה להגיע למשהו בעניין הזה

יעקב אשר:  אז הנה, מאז שהייתה ההחלטה הזאת כבר עבר הרבה מאוד זמן וטרם הגיעו לא להסכמות ולא לזה

יעקב אשר:  אז אפשר לעשות דיון ולהעלות שוב את הדברים ולשמוע עוד פעם, ולשמוע גם כמה סיפורים אישיים ולהתרגש איתם באמת, ולהמשיך הלאה וזו תהיה עוד כותרת ושום דבר לא יצא מזה

יעקב אשר:      אני מנסה, וניצלתי גם את התקופה הזאת לשיחות רבות גם מול משרד השיכון והאוצר, גם שיחות עם חברי הכנסת, ואני באמת מבקש – עוד פעם אני לא מבקש את זה בשביל עצמי – אני רוצה להגיע, לא תהיה החלטה היום ולא תהיה הצבעה היום, ואני אגיד לכם לאן אני חושב, וכן הייתי רוצה את הישיבה היום לנצל כדי לשמוע דעות של האנשים מה כן ומה לא לדעתם, ויש מגוון של דעות

יעקב אשר:  ומה שאני יכול לומר מבחינתי, כמובן נשמע גם את משרד השיכון את המנכ"ל ואת אנשי האוצר

יעקב אשר:      אני רוצה לומר משפט אחד בהתחלה, מיכאל, חשוב שבמשפט הזה כן תשמע אותי

יעקב אשר:  אני אומר את דעתי, כל הנושא הזה של זכות הרכישה יש בו הרבה מאוד תועלות שהן תועלות של המשך החיים של המשפחות הללו וגם ההמשך הדורי אחר כך, ואני רואה בזה חשיבות גדולה

יעקב אשר:       הצעת החוק כרגע כמו שהיא היום, בעצם רק לבוא ולהאריך ולהמשיך את המצב הקיים, א' נתקלת בהתנגדות ממשלתית עם הסברים כאלה ואחרים, וגם אני הקטן למדתי את הנושא הזה, אני מבחינתי חושב שלעשות טוב מצד אחד ולעשות רע לאחרים מצד אחר, שאלו בעצם אותם קליינטים אבל עם הפרשי פערי שנים, זה לא דבר נכון לעשות אותו

יעקב אשר:       לכן מה שאני אומר עוד לפני שאנחנו מתחילים את הדיון, אני, דעתי, עוד פעם אני לא לבד, אנחנו נגבש וננסה להגיע לדבר מורחב יותר מושלם יותר, אבל אני אומר את הכיוון שאני רואה בעיניים שלי, אני חושב שהנושא הזה של זכויות רכישה צריך להמשיך, אבל הוא צריך להמשיך אחרת

יעקב אשר:  ובדיוק הפער הזה של האחרת זה מה שאני רוצה לנסות לקיים בדיונים הקרובים, גם בדיונים שייערכו פה, גם בדיונים מול משרדי הממשלה, ביחד עם הח"כים

יעקב אשר:  לכן אני לא הייתי רוצה שתהיה פה תחרות מי דואג יותר לאנשים, כולנו דואגים לדבר הזה

יעקב אשר:  יש פה שאלה עקרונית

נעמה לזימי: קודם כול אתה אמרת שאתה בעד, אנחנו מסכימים על העיקרון

נעמה לזימי:  העיקרון הוא הכי חשוב, שאנחנו מסכימים על הזכות הזאת

יעקב אשר: לכן אני בא ואומר שאני בעד הנושא הזה, כי יש דעות שאומרים לא צריך את העניין הזה, בוא נעשה רק את הזכויות של אלו ששוכרים ונמצאים במקום וכו'

יעקב אשר:  אני אומר ברמה העקרונית, כן, דעתי האישית

נעמה לזימי: זה חשוב

יעקב אשר: אין לי רוב, ואני מתאר לעצמי שיהיה רוב לעניין הזה

יעקב אשר:  ואני חושב, אני לא יכול לדבר בשם, וגם הבעתי את עמדתי זו בפני משרדי הממשלה השונים

יעקב אשר:  אבל אני גם רוצה לעשות דבר שהוא נכון והוא אמיתי כי אם אנחנו ממשיכים משהו מסוים שפועל כרגע לא טוב ,והלא טוב מבחינתי זה שמצד שני גם יש חוסר ענק במלאי הדירות, שהוא לא תמיד בגלל זה רק, אני לא רוצה להיכנס כרגע לכל הנקודות, כל אחד יוכל להגיד אותם בדרך שלו, אבל זה לא משנה

יעקב אשר:  אני רוצה להגיע בסוף להצעת חוק שהוועדה תנסה להתגבש עליה כולה, רובה ככולה, שבקצה שלה יש המשך זכות הרכישה אבל עם תוכנית יותר גדולה, יותר ברורה, עם שינויים כאלה ואחרים שאנחנו נכניס בתוך הדבר הזה, נרחיב את החוק, שידבר על היבטים נוספים

יעקב אשר:      אני לא רוצה כרגע לומר את ההצעות שאני גם הצעתי בישיבות וגם חושב עליהן, אבל הן צריכות להיות מורכבות מכמה אלמנטים, גם האלמנט של ההנחה צריך להיבחן ולהיעשות בצורה יותר נכונה

יעקב אשר:  אני חושב שצריך להיות אלמנט נוסף שהוא בעצם משהו כמו כיוון של הלוואה בערבות מדינה או הלוואה של המדינה בצורה כזו או אחרת בתנאים שיכולים לעמוד בהם, שהם די חופפים פחות או יותר לעלויות שכירות כאלה ואחרות, והדירה בסופו של דבר תהיה של הרוכש

יעקב אשר:       אני אומר את העקרונות מלמעלה – אני לא חושב שיש מחלוקת בעניין הזה, אני חושב שיש פוטנציאל אדיר למדינה בתוך המאגר של הדירות הללו, של מקומות של פינוי בינוי והתחדשות עירונית שהמדינה יכולה למלא על ידי זה את המלאי מה שאנחנו מדברים

יעקב אשר:  אז ברור לחלוטין שמי שרוכש דירה בתנאים הללו שאנחנו ננסה לגבש כאן במהלך הדיונים, ברור שהזכויות, אם יש מקור שהוא עם יחסית הרבה דירות או רוב דירות של המדינה, הרווח שיהיה מאותו איזון חייב להגיע לאותה קופה של המלאי

יעקב אשר:  ברור שהרוכש, כשהוא ירכוש בתנאים המסוימים שאנחנו מדברים עליהם – בצורה שאני פחות או יותר אומר כרגע זה הכול באוויר – אין לו את הזכויות להנות מהפרויקט הזה עם עוד דירה או משהו כזה

יעקב אשר:  הוא צריך לקבל את הדירה שלו

יעקב אשר:       אבל כשבאים ובודקים ועושים את השמאות של הדבר הזה, כשנחליט כמה הנחה, כי הרי מדינת ישראל נותנת הנחה היום גם בדיור למשתכן ובדברים מהסוג הזה, אז ודאי שאפשר לתרגם אותם גם לכאן

יעקב אשר:  וצריך לקחת בחשבון גם מה השווי של הדירות האלה, כי רובן הן דירות שצריך להשקיע בהן הרבה מאוד כסף

יעקב אשר:      אם אנחנו נבנה נכון את התהליך, אם נוסיף לזה כל מיני פרמטרים, ונראה איך המדינה מצד שני גם ממלאה את המלאי

יעקב אשר:  אני לא רוצה שיהיה מצב שיהיה תור שלם של אלפי אנשים כמו היום, עשרות אלפי אנשים שמחכים לדיור הציבורי הסטנדרטי, לא לרכישה

יעקב אשר:       אני יודע שהנושא הזה טעון ואני יודע שיגידו והמשרדים לא עשו וכן עשו, אני אומר לכם עוד פעם, אני אומר לכם ממש ישר ודוגרי, אפשר לנהל את הדיון הזה ולהראות מי היה אשם, מי אשם היום מי יהיה אשר גם כן, הכול, אבל זה לא תכלס, תכלס לא יצא מהעניין הזה

יעקב אשר:  אני רוצה למקד את העניין בלשמוע את הדעות, לשמוע רעיונות, לנסות לשבת ביחד עם משרדי הממשלה, ובסופו של דבר בצורה כזו או אחרת להגיע להסכמה

יעקב אשר:       אני אמרתי גם למשרד השיכון, גם למשרד האוצר, אני נחוש לקדם את העניין הזה, לקדם אותו טוב, טוב יותר ממה שהוא כתוב היום בהצעת החוק שזו שורה אחת, להאריך אותו

יעקב אשר:  ואת זה אני רוצה לעשות, לזה אני רוצה להגיע

יעקב אשר:  זה לא צריך לקחת שנים ואפילו לא הרבה מאוד חודשים

יעקב אשר:  צריך פשוט להיכנס לעניין, ולכן אני מבקש ומציע שהדיונים לא יהיו אמוציונליים כמו תמיד, כי כל הדיונים האלה אמוציונליים ובצדק, אבל בסוף הם בשורה התחתונה שלהם כלום

יעקב אשר:  ולכן זו ההצעה שלי

יעקב אשר:       כמובן אני נותן לאנשים להביע כאב והכול וזה בסדר, אבל אני מנסה, וננסה ביחד חבריי חברי הכנסת, להגיע בסופו של דבר, כמו שאמרתי היעד, זה היעד – אני לא מתבייש לומר אותו ולא מפחד לומר אותו, הפוך גם גאה לומר אותו – אני כן חושב שהאלמנט הזה של רכישה הוא חלק מהעניין של הדיור הציבורי כולו, אבל הוא צריך לבוא אחרת, הוא צריך לבוא יותר חכם, יותר נכון, יותר אמיתי, זו השאיפה שלי, וביחד אני מקווה שנוכל לעשות את זה

יעקב אשר:  כן נעמה

נעמה לזימי: אני רוצה להגיד לך יו"ר הוועדה שאני אשמח שיהיה בתוך התהליך הזה

נעמה לזימי:  קודם כול גם מנכ"ל המשרד כאן, אני מודה לו על זה

נעמה לזימי:  היה בינינו איזה שיח אחרי הטרום, הגעתי גם למשרדי השיכון ביחד עם אלי רביבו וכמובן כל הח"כים שותפים והרגשתי שהיה שיח טוב, שבאמת ליבנו כל מיני דברים שאפשר היה לחשוב עליהם אחרת, שיש פתרונות, שיש כל מיני דברים שאפשר באמת לחשוב עליהם יותר חכם אבל פשוט זה נעצר

נעמה לזימי:  אני מבינה מה שאמרת, מה שאני מבקשת ואני חושבת שזה יעזור לתהליך הזה, שגם השיח מאחורי הקלעים יעשה איתנו בהידברות

יעקב אשר: אמרתי שלוש פעמים

נעמה לזימי: לא רק כאן בדיונים, אני מתכוונת - - - לא יגיעו ויגידו למה הבאתם את זה ככה, חבל, אנחנו נגיע לפשרה, אנחנו איתכם

נעמה לזימי:  העיקרון שהצגת פה שאתה בעד שזה הפוך ממתנגד לא צריך להיות, זה עיקרון מנחה

יעקב אשר: נכון

נעמה לזימי: ממנו אפשר לעבוד, אפשר להגיע איתו לפתרון טוב, אפשר אפילו לשפר

נעמה לזימי:  אתה יודע, אני אומרת לפעמים אולי גם אנחנו נגיד וואלה החוק הזה קיבל איזה בוסט שנותן יותר היגיון ויותר מקום

יעקב אשר: נכון

נעמה לזימי: ובגלל זה, מה שאנחנו רוצים שתהיה האפשרות של עיגון הזכות הזו, שזו זכות שמנתקת עוני רב דורי, מכירה בזכות לקורת גג, היא זכות חברתית עליונה שמשרד השיכון, יהיה עצוב אם הוא יעלים אותה מהמשרד החשוב שלו, ואנחנו נוכל לתפור פה את הדבר הזה ביחד

נעמה לזימי:  אני באמת מאמינה שזה יקרה גם בדיונים, כמובן לעיני הציבור בשקיפות והכול

יעקב אשר: ברור

נעמה לזימי: וגם בדיונים האחוריים איתנו, כי אני הרגשתי שבדיון שהיה בזמנו היה לנו עמק שווה, זאת אומרת היו דברים שאתם הופתעתם ואני הפתעתי, שיש דברים שהסכמתי איתכם ואנחנו בסוף הגענו להבנה, אז כאילו נמשיך את זה ולעשות את זה

יעקב אשר: ואנחנו נגע בהרבה מאוד דברים מסביב לדברים הללו, שנותנים בסוף את התמונה המלאה הסופית, אני אמרתי את זה כמה פעמים

יעקב אשר:  אני רוצה בסוף להגיע לנוסח שחברי הוועדה הסכימו עליו והולכים איתו קדימה

יעקב אשר:  שוב, אני יודע גם לעשות דברים עם פחות הסכמה אבל אני לא רוצה להגיע לזה, כי אני חושב שאין פה תחרות על העניין עצמו, יש פה גם הבנה שהאלמנט הזה צריך להיות חלק מחוק הדיור הציבורי אבל הוא צריך לבוא משופר, הוא צריך לבוא מחודד, הוא צריך לבוא נכון

יעקב אשר:  אנחנו צריכים לראות גם איך אנחנו בסופו של דבר לא גורמים חלילה על ידי ההמשכיות של החוק הזה סתם בלי לתקן אותו, שמצד שני אנשים שנמצאים בתחילת הדרך, שהם עוד לא חולמים על אפשרות רכישה, הם בכלל נמצאים במצב שאין להם

יעקב אשר:  ואת זה אני רוצה לפתור

יעקב אשר:       אני אומר עוד פעם, אני השקעתי בעניין הזה כבר הרבה מאוד שעות כדי להגיע לתחילת הדיונים האלה היום, זה יהיה מספר דיונים, חלקם כאן, חלקם ב-back office מה שנקרא, כמובן הכול שקוף ואני כן רוצה שהדיון יהיה ממוקד לפתרון ולא ממוקד עכשיו בלבוא ולהאשים ולשמוע וכל הדברים הרגילים שיש בדיונים כאלה

יעקב אשר:  מיכאל

מיכאל ביטון: בסוף צדק צריך להיעשות ולהיראות ובזמן ובמהירות

מיכאל ביטון:  חוק המכר עבר בקריאה ראשונה לפני חודשים רבים

נעמה לזימי: ביוני

מיכאל ביטון: כמעט שמונה חודשים

מיכאל ביטון:  זה עיכוב לא ראוי לחוק שיש בו שורה אחת

מיכאל ביטון:  אם מישהו רוצה לעצב אותו טוב יותר, אדרבה

מיכאל ביטון:  אבל שמונה חודשים לחוק שמשוועים אליו אלפי אנשים עכשיו והם ב-stand by, חלקם גם שילמו מקדמות והם תקועים, זה עוול, זה עוול שנעשה, ואם רוצים באמת לעשות צדק אז מהר

יעקב אשר: אני שאלתי את המנכ"ל אם יש דבר כזה שאנשים שילמו כסף ולא?     

קריאה: אין דבר כזה שמישהו שילם כסף ויחכה

מיכאל ביטון: יש מקדמות ששולמו

קריאה: אין דבר כזה

קריאה:  מי שזכאי יגיש בקשה

יעקב אשר: הנה התחלנו

יעקב אשר:  אף אחד לא ידבר בלי רשות דיבור

יעקב אשר:  אני אומר דבר אחד, מבחינתי בלי שאני מכיר כרגע את הסוגייה, לי אין ספק שיכול להיות דבר כזה שאנשים שילמו כסף על הרכישה ובגלל שכרגע החוק פקע הם נשארים באמצע

יעקב אשר:  אני אומר שאם יש דבר כזה אז אני מבקש שיעבירו אליי את הנתונים בעניין הזה

יעקב אשר:  שיעבירו למשרד השיכון עם העתק אליי

יעקב אשר:  אין דבר כזה, אבל הנה התחלנו בכיוון הלא טוב, הנה בבקשה

נעמה לזימי: אל תתייחס

מיכאל ביטון: יש אנשים בשלבים שונים של המתנה לחוק הזה, החל מאנשים

יעקב אשר: אתה דיברת על המילה, שפה צריך להיות מאוד זהיר, שמישהו שם כסף

מיכאל ביטון: יש גם מקרים כאלה

יעקב אשר: אוקיי, אם יש גם מקרים כאלה הם חייבים לקבל

יעקב אשר:  נקודה

מיכאל ביטון: יכול להיות שלא לקחו את הכסף, יכול להיות שאמרו קח את הכסף בחזרה, יש כל מיני

יעקב אשר: אתה נכנס לפינות

מיכאל ביטון: לא, זה לא פינות 

יעקב אשר: זו פינה כי אני אגיד לך למה, אני אומר לך שזה לא יקרה, אני לא אתן שזה יקרה, בוא נחזור על זה עוד פעם

מיכאל ביטון: אבל אני ביקשתי שתאיץ את החקיקה, זה כל מה שאמרתי, כי כרגע אנשים בהמתנה

יעקב אשר: להאיץ כמו שזה מואץ עד עכשיו

יעקב אשר:  זה לא הואץ עד עכשיו למה? כי אין הסכמות, כי הכול הולך לתוך קיר

יעקב אשר:  אנחנו רוצים להגיע להסכמות, ובשביל זה אנחנו פה

מיכאל ביטון: אחד, צריך להאיץ את החקיקה, שתיים אתה כורך את החקיקה באופן נכון לא רק בצד למכור, אלא איך יהיו בתים בדיור הציבורי, וזה שילוב מעולה, וצריך לעשות אותו

יעקב אשר: נכון

מיכאל ביטון: שלוש, בתוך עשור ירדנו מ-60,000 ל-49,000 לפי דיווחים של משרד השיכון

מיכאל ביטון:  אז אם אתה בא לטעון שצועקים בכנסת ולא קורה כלום, אתה צודק, לא רק שלא קורה כלום - -     

יעקב אשר: אלא הפוך

מיכאל ביטון: ירדנו בעוד 15% ממלאי הדיור הציבורי

מיכאל ביטון:  המגמה הזאת מעידה שיש תוכנית עבודה שמקריסה את הדיור הציבורי על כל היבטיו

מיכאל ביטון:  כי זה לא אירוע של ממשלה אחת, ולא אירוע של מישהו אחד, זו מדיניות שבמשך עשורים בכל עשור לפחות 10,000

יעקב אשר: גם כשהחוק היה בתוקף המדיניות הזאת הייתה

מיכאל ביטון: כן

מיכאל ביטון:  אבל אי אפשר להאשים את החוק בבעיה, זו מדיניות כללית

יעקב אשר: לא, חלילה

מיכאל ביטון: והשילוב שאמרת

יעקב אשר: וזה מראה לך שגם כשהיה חוק אנשים נפגעים מזה, ואני רוצה את זה למנוע

מיכאל ביטון: אין מחלוקת

מיכאל ביטון:  הראייה הכללית שאתה מציע חייבת לרדת לשורשם של דברים

יעקב אשר: נכון

מיכאל ביטון: חוק המכר הוא בבואה, הוא מקרה אחד של האירוע, אבל האירוע הזה רחב יותר והאירוע הזה דרש למשל דיון על הדיור הציבורי במלחמה

מיכאל ביטון:  זה דיון הגיוני, הוא דחוף

מיכאל ביטון:  למשל, שאלה פשוטה, כמה ממ"דים ייבנו לבלוקים בשלומי ובקרית שמונה בגלל המלחמה בתקציב 2024? דיון, ביקשנו אותו כמה חברי כנסת, הוא דחוף, ביקשנו אותו לפני חודשיים, אני רוצה לקיים אותו

מיכאל ביטון:  איך עוזרים לדיור ציבורי במלחמה? זה הנושאים שהכנסת דנה בהם הכי הרבה, מה שקשור למלחמה

מיכאל ביטון:  עוד לא עשינו את הדיון הזה

מיכאל ביטון:       למה אתה צריך להיות הבית לדיון הזה? כי אני שמח שכל הפאנל של משרד השיכון באים אליך

מיכאל ביטון:  אנחנו, בוועדת נגב גליל מוחרמים על ידי משרד השיכון

מיכאל ביטון:  זה לא אומר שנפסיק לטפל בסוגיות האלה, יש לנו אורך רוח והתמדה ונדע לדרוש את הדברים

מיכאל ביטון:  אבל כנראה אתה הבית של הדיור הציבורי

מיכאל ביטון:       כתוב בידיד נפש אב הרחמן בית אחרון כתוב "יגלה נא ופרוס חביב עליי את סוכת שלומך, תאיר ארץ מכבודך" נכון ובסוף כתוב "מהר אהוב כי בא מועד" כנראה שאתה צריך להיות זה שיפרוש את סוכת שלמה על דיירי הדיור הציבורי, כי ועדה אחרת בכנסת לא תעשה את זה, כי הם לא יגיעו לשם, וכנראה אולי יקשיבו לך יותר

מיכאל ביטון:  אבל האחריות של הוועדה הזאת על היבטי הדיור הציבורי היא רחבה

מיכאל ביטון:       אתה הערת הערה אחרונה והיא חשובה, מדינת ישראל מוכנה לעשות המון למען אנשים לדיור בר השגה

מיכאל ביטון:  אם נסכום בכל שנה כמה כסף היא מוציאה על דיור בר השגה מסוגים שונים, נגלה מיליארדים

מיכאל ביטון:  נגלה 2 מיליארד סיוע בשכר דירה, נגלה מיליארדים בוויתור על הכנסות מאדמה, מקרקע במסגרת מחיר למשתכן, מחיר מופחת, מחיר מטרה, או כל פטנט אחר

מיכאל ביטון:  רק המחקרים של הכנסת ומחקרים אחרים שואלים את השאלה מי קיבל מחיר מופחת? מי היה זכאי במחיר מטרה?     

יעקב אשר: נכון

מיכאל ביטון:  ואז הנתונים מראים שלאנשים עם משכורת של 20,000 ו-30,000 שקלים, וכמה, אתה בודק כמה מיליארדים זה עלה למדינה ומה ההטבה שהם קיבלו? ואתה רואה שדירה בהרצליה או בראשון לציון נתנה הטבה לאדם של 600,000 ו-700,000 שקלים

יעקב אשר: דיור בר השגה בצפון תל אביב

מיכאל ביטון: אז אדם עם משכורת של 20,000-30,000 שקלים קיבל מתנה מהמדינה של 500,000 ו-600,000 ו-700,000 שקלים

מיכאל ביטון:  מה קיבלו האנשים?     

יעקב אשר: נכון

יעקב אשר:  אגב חלק מזה תוקן

מיכאל ביטון: מה קיבלו האנשים שמרוויחים 5,000 שקלים, יעקב אשר, ורוצים דיור בר השגה? בין אם זה דיור ציבורי, בין אם זה סיוע אמיתי בשכר דירה, שלדעתי צריך להפסיק את הסיוע בשכר דירה ושהמדינה תשכור בתים, כי סיוע בשכר דירה, מגיע אדם חלש רווחתי למשכיר, המשכיר מגלם חלק מהסיוע ומקפיץ את המחיר בגלל שהוא משכיר כאילו בסיכון של עמידה בהתחייבויות

מיכאל ביטון:       אם למדינה יש 2 מיליארד שקלים שתשכור אלפי בתים ותיתן אותם

מיכאל ביטון:  או שתהפוך את השכירות ל-BOT ותרכוש באמצעות השכירות האלה אלפי-אלפי בתים

מיכאל ביטון:       זאת אומרת שמה שקורה בסופו, שהחלשים ביותר לא באמת זכאים בישראל לדיור בר השגה

מיכאל ביטון:  למה? כי הדיור הציבורי הולך ודועך, הקריטריונים לקבל אותו הולכים לגואים, חוק המכר לא בתוקף, וכל התוכניות הגדולות היפות לא מגיעות למי שמרוויח 5,000 שקלים על פי חוק בשכר מינימום, הוא לא יוכל להיות חלק מהחגיגה של אותם פרויקטים כאילו של דיור בר השגה

מיכאל ביטון:       אני בעד מה שאתה אומר, רק אני מבקש ממך שתטפל בכלל התמונה בנחישות, ואני מבקש את הדיון על דיור ציבורי במלחמה כי יש שם שאלות קשות, ביקשו מהם טפסים לקבל החזר של חודש שכירות ולא על כל חודשי המלחמה

מיכאל ביטון:  המשרד היחיד שביקש טפסים, אנשים נתנו אוטומטית החזרים במדינה, דיגיטלי, פה מבקשים מאנשים טפסים

מיכאל ביטון:  נדע כמה קיבלו, מי לא קיבל?     

קריאה: 60% מיצוי

מיכאל ביטון: 60%

מיכאל ביטון:  אז אני צריך אותך

מיכאל ביטון:  נגיד את זה תכלס משפט סיום, יעקב אשר, מי יודע אם לעת הזאת הגעת לוועדה הזאת לטפל בחלשים ביותר בנחישות?     

יעקב אשר: טוב, תודה רבה ידידי חבר הכנסת מיכאל ביטון

יעקב אשר:  הדיון שדיברת עליו אני צריך ללמוד אותו ונקיים אותו, לא הייתי רוצה להכניס אותו לתוך זה, כי יש לנו איזה טבע כזה כשבאים לדיון או משהו שהוא קשור לעשר דברים אחרים אז אחר כך הכול הולך לאיבוד, ומטפלים קצת בעניין הזה קצת בעניין הזה ובסוף בעניין עצמו לא

יעקב אשר:  אבל אני שמח לשמוע גם ממך חיזוק לדברים, והדוגמה שהבאת בדיור בר השגה, יגידו לך אנשי משרד השיכון שנמצאים כאן, שאתה יודע, חלק גדול מהנאום שלי הם הדברים שאותם אמרתי באותן ישיבות שעשינו איתם, ואני מסכים איתך לגמרי, ועכשיו צריך למצוא את הדרך

יעקב אשר:       זה לא סתם נמצא פה בוועדה הזאת כי הוועדה הזאת גם יכולה לחוקק

יעקב אשר:  ואני רוצה לקחת את החוק שהוא שורה אחת ולהפוך אותו לחוק שהוא הרבה יותר רחב והרבה יותר נכון, שבסופו של דבר אנחנו נגיע ליעד

יעקב אשר:  ואת היעד אמרתי בתחילת הדרך כדי שתדעו באופן הכי שקוף בעולם לאן אני רוצה להגיע בצורה טובה

יעקב אשר:       מנכ"ל משרד השיכון נמצא איתנו, קודם כול אני מודה לך שהגעת לדיון, כמובן כל הצוות שלך כאן

יעקב אשר:  אשמח לשמוע גם את העמדה שלכם לגבי החוק כרגע כמו שהוא נמצא, ולאור גם דיונים פנימיים שלכם, תן לנו את הכיוון

יעקב אשר:  אני מבקש, בלי הערות ביניים, אני רוצה להתקדם, אנחנו היום נמצאים ב-start של העניין

יעקב אשר:  בבקשה

יהודה מורגנשטרן: קודם כול בוקר טוב לכולם, קודם כול תודה לך אדוני יושב הראש, אני רוצה להקדיש שתי דקות להסתכל על הדיור הציבורי ואז להתייחס לחוק, ולהעביר את השרביט למצגת שאנחנו רוצים להציג

יהודה מורגנשטרן:  אחד, הכותרת של הדיור הציבורי, אני חושב שהסיכום התקציבי של שנת 2023 שיקף ומשקף בצורה מאוד משמעותית את החשיבות שאנחנו נותנים לדיור הציבורי

יהודה מורגנשטרן:       אנחנו הגדלנו בצורה משמעותית בעשרות ואפילו יותר מזה, מיליונים, את הסיכומים התקציביים שלנו בדיור הציבורי, להגדיל את השירות, את התחזוקה

יהודה מורגנשטרן:  גם בתקציב 2024 המשכנו עם אותו דבר

יהודה מורגנשטרן:       חשוב לי להגיד על המלחמה, אנחנו נתנו פטור לשכר דירה למפונים, על פי הנתונים שהגיעו ודגמתי אותם

יהודה מורגנשטרן:  97% מהמפונים קיבלו פטור משכר דירה בתקופת המלחמה

יהודה מורגנשטרן:  אנחנו הארכנו זמן לתשלומי שכר דירה, טיפלנו במקלטים בכלל בקרוב ל-100 מיליון שקלים בצפון ובדרום בכלל בבתים משותפים, בדגש בפרט בבתים שיש בהם דיור ציבורי

יהודה מורגנשטרן:  אתמול הייתי בדיון שהיה שוב עם משרד ראש הממשלה, כשב-0-7 במיגון כבר סיימנו אבל ב-0-9 זה באחריות פיקוד העורף לראות איך מסיימים את המיגון, גם כן שוב בדגש על דיירי דיור ציבורי

יהודה מורגנשטרן:       אנחנו בימים אלה משלימים הסכם חדש עם עמידר בהיקף של מיליארדים שיבוא וישפר את השירות לדיור הציבורי, עם שיפור כלכלי בתוך המודלים, שיוכל לבוא ולהשתרשר לאותם דיירי דיור ציבורים

יהודה מורגנשטרן:       מילה על רכש דירות

יהודה מורגנשטרן:  אנחנו תמיד אומרים שבשנתיים האחרונות קנינו 800 דירות

יהודה מורגנשטרן:  חשוב להגיד שאת ה-800 דירות שקנינו בשנתיים האחרונות, בשנת 2022 קנינו פחות, סדר גודל של 200 דירות ובשנת 2023 קנינו 600 דירות

יהודה מורגנשטרן:  כשהיעד המשרדי – אני חושב שפה בוועדה אמרתי אותו – היה 800 דירות בשנת 2023

יהודה מורגנשטרן:  לא עמדנו בו כי הפסקנו לקנות פחות או יותר בחגים ואחרי זה פרצה המלחמה, ועניין של תזרים והיכולת שלנו לקנות

יהודה מורגנשטרן:  אנחנו נשלים את זה בעזרת השם בשנת 2024, ואנחנו ממשיכים ברכש דירות

יהודה מורגנשטרן:       ולגבי הדיון שלשמו התכנסנו, הכי קל להגיד לא לחוק, כי זה להסתכל על זה בצורה חד-מימדית, לבוא ולהגיד יש בריכה, אנחנו מרוקנים אותה, אולי זה פותר מענה לערך אחר של מעבר בין דורי ודברים אחרים, אבל זה הכי קל לבוא ולהגיד לא

יהודה מורגנשטרן:  אנחנו לא אומרים לא –, וכמו שקודם חברת הכנסת לזימי דיברה, ונפגשנו לפני, יותר מידי זמן עבר מאז ועד הדיון עכשיו, אבל עדיין אנחנו נמצאים פה היום – לא באתי לפה בשביל להגיד לא

יהודה מורגנשטרן:  אני רוצה אחד, שתהיה לנו את ההזדמנות, הוועדה גם ביקשה נתונים ונתנאל יציג פה עוד מעט מצגת עם נתונים על הדיור הציבורי ועל נכסים של הדיור הציבורי, אחד שנוכל להציג את הנתונים ואז להבין איך כן אפשר להעביר את החוק

יהודה מורגנשטרן:  כי לבוא ולקחת את החוק ככה, בשורה אחת בצורה פשטנית בעיניי, – וציינת את זה, אני לא צריך לחזור על זה – אנחנו נחטא למטרה שלשמה הוקם הדיון

יעקב אשר: חד משמעית

יעקב אשר:  כן בבקשה, יש מצגת?     

נתנאל לפידות: כן

נתנאל לפידות:  נתנאל לפידות

מיכאל ביטון: רגע לפני, אתה הערת הערה שבתוכניות התחדשות ציבורית של דיור ציבורי אתה מצפה שמשהו מזה יחזור לדיירים

יעקב אשר: לא משהו מזה

יעקב אשר:  לא לדיירים

מיכאל ביטון: לנושא

יעקב אשר: להגדלת המלאי

מיכאל ביטון: אז סיפרתי לך על המכרז בגילה

יעקב אשר: בדקתי גם את המכרז בגילה

מיכאל ביטון:  שיש שם 1,000 בתים

יעקב אשר: מיכאל, אתה רוצה עכשיו - - -     

מיכאל ביטון: אתה אמרת משהו, אני מתייחס לדברים שאמרת

יעקב אשר: אבל אתה לא מתייחס אליי בכבוד

יעקב אשר:  תקשיב לי, אני את הנושא הזה באתי למשרד השיכון וביקשתי לדעת מה קורה, מה הסיפור, מה היה שם? קיבלתי תשובות, אני לא מסופק עם התשובות האלה

מיכאל ביטון: בסדר גמור

יעקב אשר: אבל מה גיליתי, אתה יודע מה גיליתי? שחסרה פה חקיקה בעניין הזה

מיכאל ביטון: בסדר גמור

מיכאל ביטון:  רק רציתי שזה יהיה על הפרק

יעקב אשר: אני מבקש לא להפריע

יעקב אשר:  אני רוצה להיכנס לדרך ארוכה ולהגיע למשהו

יעקב אשר:  אם אתם רוצים רק להוציא את הכאב שלכם שהוא אמיתי, אני לא אמרתי חלילה, אני מכבד אותך, מכבד את הכאב שלך, אבל אני לא יכול לשבת כאן כאדם שנותן תמיכה – זה מיכאל הוא אלוף בזה – אני רוצה להביא תוצאה

יעקב אשר:       אני רוצה ואני אומר ומשרד השיכון והאוצר, אני אומר את זה וכולם יודעים, אני נחוש בלהביא את התוצאה, להביא אותה טובה, נכונה

יעקב אשר:  יש פה הרבה חוקים שעברו כאן בוועדה, שהם הגיעו מהממשלה דרדלה כזה קטן, ובסוף יצאו חוקים טובים, מסודרים, מטויבים, ממוקדים, את זה אני רוצה

יעקב אשר:  אני מבקש, אתם רוצים את הזמן להוציא? אין בעיה, אבל אני אומר כרגע בואו נתקדם ואני אתן כמובן גם את רשות הדיבור לכם

יעקב אשר:  בבקשה נתנאל

נתנאל לפידות: (הצגת מצגת)     כמו שהמנכ"ל אמר, אנחנו כאן, אחד כדי לראות איך אנחנו מסייעים בעצם בקידום החקיקה כך שהיא גם תיתן מענה לזכאים לרכוש את הדירות אבל גם תשמור על היכולת של המשרד להעניק דיור ציבורי לאוכלוסיות שנצרכות לכך

נתנאל לפידות:  אני חושב שהוא מאוד חשוב וזה מה שאנחנו הולכים להציג עכשיו

יעקב אשר: תוסיף עוד חלק אחד גם איך אתם גורמים לכך שאפשר להביא לגידול

יעקב אשר:  בלי קשר לזה, זה לא תלוי רק בזה, הקשירה שקשרו שרק זה תלוי בזה היא לא נכונה, יש עוד דברים שצריכים לעשות כדי להגדיל את המלאי

נתנאל לפידות: 	אדוני יושב- הראש, הכוונה של מה שאמרתי זה שזה צריך להיות בתוך מנגנון החוק, גם כניסה של משאבים וגם יציאה של הדירות ביחד

נתנאל לפידות:  צריך להיות איזשהו מהלך

נתנאל לפידות:  אני מסכים איתך שבעולם ההתחדשות העירונית צריך לייצר עוד פתרונות אבל זה מחוק לחוק

יעקב אשר: כרגע מחוץ לחוק

יעקב אשר:  אני מודיע מראש, זה לא יהיה מחוץ לחוק

יעקב אשר:  אנחנו נביא את הכול כדי שיהיה לכם גם את הכלים

יעקב אשר:  זה יסייע לכם לא פחות מאשר זה יסייע להם

נתנאל לפידות: אתה מכוון בדיוק למה שאמרתי

נתנאל לפידות:  אנחנו צריכים את הכול במסגרת אחת, ככל שיש יציאה מהמלאי יש משאבים של פיצוי ואף הגדלה

נתנאל לפידות:  הדבר הנוסף עלו שאלות במסגרת הדיון הקודם ביולי 2023, כבר בדיון אמרתי שנפרסם לראשונה דוח שנתי ופרסמנו אותו, הבאנו גם עותקים עכשיו למרות שכבר עבר הרבה זמן, הפצנו בזמנו, זה מופיע באתר האינטרנט של המשרד

נתנאל לפידות:  בנוסף אני אגיד, בגלל המלחמה יש עיכוב בפרסום של דוח הסיכום של 2023, כנראה זה יפורסם במהלך מרץ או תחילת אפריל הקרובים, רצינו בינואר כבר

יעקב אשר: אנחנו צריכים את ה-bottom line, את הנקודות העיקריות

נתנאל לפידות: בסוף כדי לראות מה צופן העתיד צריך לנתח את העבר

נתנאל לפידות:  החוק היה בתוקף כעשור, מ-2014 עד 2023, ואנחנו יכולים ללמוד ממנו ומכאן להסיק מה אנחנו יכולים לשפר בחקיקה החדשה

נתנאל לפידות:       הדבר הראשון אני רוצה לדבר על הכוחות החזקים שיש בחוק

נתנאל לפידות:  אחד, זה היציאה מהמלאי

נתנאל לפידות:  אנחנו מדברים על כמעט 2% בשנה של ירידה במלאי

נתנאל לפידות:  זה דבר מאוד משמעותי

נתנאל לפידות:  מצד שני, יש גידול במספר הממתינים

נתנאל לפידות:  הגידול הממוצע השנתי הוא 9%, זה גידול מאוד משמעותי ואלו כוחות מנוגדים שבסוף אנחנו כמשרד הבינוי והשיכון נדרשים מצד אחד, במסגרת החקיקה, להוציא מהמלאי דירות, מצד שני אנחנו גם נדרשים לתת פתרונות

נתנאל לפידות:  הדבר הזה מתנגש, אלו שני ערכים שמתנגשים

נעמה לזימי: אז נתנאל, יש לי שאלה על פתרונות

נעמה לזימי:  מה הפתרונות להגדלת המלאי?     

יעקב אשר: לא, אני מבקש נעמה

נעמה לזימי: אני לא פותחת מניפסט, הרי גם ככה 2 האחוזים האלה לא בהלימה

יעקב אשר: אבל הוא בהתחלה

יעקב אשר:  אני מבקש, כל אחד שיש לו שאלה, שירשום אותה, אנחנו ניתן, אנחנו נמצה את זה

יעקב אשר:  מה שלא נספיק למצות היום נמצה בישיבה שאני אכנס אותה בקרוב להמשך הדיון הזה

יעקב אשר:  בואו

נעמה לזימי: בסדר

נתנאל לפידות: על הגרף זה נראה ככה

נתנאל לפידות:  מה שאנחנו רואים בעמודות הירוקות בעצם זה הירידה במלאי כמו שהיא הייתה ב-2014 ו-2023, ירדנו מ-58,000 יחידות דיור ל-47 נכון להיום

נתנאל לפידות:  ההמשך בעמודות הכחולות זה בעצם הצפי כאשר ככה איך שזה צפוי לרדת לאורך השנים, ככל שאנחנו ממשיכים במנגנון הנוכחי

יסמין פרידמן: כמה נרכשו באותה תקופה?     

נתנאל לפידות: תנו לי להשלים הכול אני אגיד

נתנאל לפידות:  זה המשפט הבא

יעקב אשר: יסמין, אבל הדבר החשוב הזה הוא תכנן אותו, אז בואו נקשיב

נתנאל לפידות: במסגרת החקיקה נמכרו כ-15,000 יחידות דיור

יעקב אשר: באיזה תאריכים?     

נתנאל לפידות: בתקופת החוק, מ-2014 עד 2023

נתנאל לפידות:  15,008 יחידות דיור נמכרו

נתנאל לפידות:  הירידה בפועל במלאי רק של 11,000 כי רכשנו רק כ-4,000 יחידות דיור

יסמין פרידמן: ב-10 שנים נרכשו רק 4,000?     

יהודה מורגנשטרן: שמתוכם בשנה האחרונה 600

יעקב אשר: אבל גם זה לא משנה, זה לא מעניין אותי כרגע

יעקב אשר:  שוב אנחנו רוצים להתבוסס? קדימה

נעמה לזימי: לא, אנחנו מקשיבים

יעקב אשר: אם אנחנו רוצים להנציח בוא נצעק בוא נבכה

נתנאל לפידות: נתון נוסף זה למי אנחנו מוכרים? 30% מזכאים שמכרנו להם הם בני 70 ומעלה, עוד 29% נוספים הם בני 65-70

נתנאל לפידות:  הגיל הממוצע שמכרנו לו הם מבוגרים

נתנאל לפידות:  זה אומר שמלאי הדיור הציבורי, מי שנשאר בו הם גילאים צעירים

נתנאל לפידות:  התחלופה בתוך הדיור הציבורי היא תוצאתית של תמותה

נתנאל לפידות:  בסוף כשמשק בית, מי שגר בו הולך לעולמו, בעצם הדירה מתפנה, ואז תור הממתינים, אנחנו משפצים את הדירה ומאכלסים מחדש

נתנאל לפידות:  ככל שאנחנו מוכרים, שוב, המציאות אלו הנתונים, כשאנחנו מוכרים למבוגרים יותר היכולת שלנו לתת פתרונות דיור מתוך המלאי היא הולכת ומצטמצמת, כאשר להערכתנו כשנרד ל-40,000 יחידות דיור זה הקו האדום, אנחנו נגיע למצב שהדירות לא מתפנות כי פשוט אנשים גרים שם, זה היה המצב

נתנאל לפידות:      בצד השני זה הממתינים, בסוף תור הממתינים בשנת 2014 עמד על 2,500 משקי בית

נתנאל לפידות:  היום הוא עומד על 5,500, אם אנחנו ממשיכים בקצב הנוכחי

יעקב אשר: ממתינים זה אומר כאלה שאושר להם?     

נתנאל לפידות: אושר להם זכאות, הכול

יעקב אשר: עברו את כל הויה דלרוזה? אושר להם?     

מיכאל ביטון: גם בדיור המוגן? לא

יסמין פרידמן: זה לא כולל את הדיור המוגן

יעקב אשר: רגע, אז תנו לו להשלים

נתנאל לפידות: כל הנתונים מוצגים פה

נתנאל לפידות:  בבקשה תנו לי להשלים

נתנאל לפידות:  מה שמוצג פה הם זכאי משרד הבינוי והשיכון

נתנאל לפידות:  בקצב הנוכחי אנחנו נגיע למצב שבו תור הממתינים בשנת 2050 עומד כמעט על 60,000

נתנאל לפידות:  זה נתון דרמטי שצריך להבין שהוא צריך לקבל מענה במסגרת החוק

נתנאל לפידות:  ובסוף אם אנחנו נמשיך במנגנון הנוכחי, בתוך כ-8 שנים בעצם אין לנו אפשרות לעשות איכלוסים חוזרים

נתנאל לפידות:  המלאי יורד, הגילאים צעירים, אין פינוי של דירות ותור הממתינים רק הולך וגדל

נתנאל לפידות:  מה שמוצג פה זה איך שזה מתנהג היום, זאת אומרת זה בלי העצירה מבחינת התרחיש המוצע

נתנאל לפידות:       כשאנחנו משווים את תור הממתינים לקצב גידול האוכלוסייה הכללית בישראלי, אנחנו רואים שמשנת 2016 עד 2023, גידול האוכלוסייה בישראל עמד על 9

נתנאל לפידות: 5%

יעקב אשר: גידול של?     

נתנאל לפידות: גידול כל האוכלוסייה בישראל

נתנאל לפידות:  היינו מצפים לראות שתור הממתינים אמור להתנהג פחות או יותר כמו האוכלוסייה בישראל, אבל הוא לא

נתנאל לפידות:  תור הממתינים גדל ב-89% בזמן שהאוכלוסייה של מדינת ישראל גדלה רק ב-9

נתנאל לפידות: 5%

נתנאל לפידות:  אם היינו ב-2,900 ממתינים ב-2016, היינו מצפים לפי קצת גידול האוכלוסייה להיות על 3,200, אנחנו בפועל על 5,500, ואם נמשיך ככה ב-2030 במקום להיות על 3,800 ממתינים לפי קצת גידול האוכלוסייה אם אנחנו רק מקבעים אותו, אנחנו נהיה על 10,200

נתנאל לפידות:  אלו נתונים שבסוף אנחנו צריכים לקבל מענה במסגרת החקיקה, כי בסוף הדיור הציבורי הוא מכשיר חברתי לתת מענה לאוכלוסיות שנצרכות לכך

נתנאל לפידות:  אם אנחנו מייצרים מנגנון שמוציא, אנחנו צריכים מנגנון שמכניס

נתנאל לפידות:       לעניין הממתינים

נתנאל לפידות:  יש לנו, כמו שנאמר, שלושה סוגי ממתינים

נתנאל לפידות:  יש את הממתינים של משרד הבינוי והשיכון, יש את הממתינים של משרד העלייה והקליטה, ויש את הממתינים של בתי גיל זהב

נתנאל לפידות:  אני מציין את זה פה למרות שזה לא רלוונטי לחוק

יעקב אשר: זה לא דירות

נתנאל לפידות: זה כמו בתי אבות אבל חשוב לציין את זה אז אנחנו מציינים

נתנאל לפידות:  אני רוצה להדגיש ביחס לנתוני קליטה שני היבטים

יעקב אשר: כל מה שקשור למרכזי הדיור הללו לא קשורים כרגע

יעקב אשר:  עכשיו תדבר על הזכאים, שם מעניין מאוד

יעקב אשר:  כי נדמה לי שגם הקריטריונים בין – אני חושב, אלא אם כן אני טועה – בין אנשים חלשים שהם לא עולים, לבין אנשים שעולים הם לא אותם קריטריונים

נעמה לזימי: נכון, חד משמעית

יעקב אשר: וגם בזה צריך לטפל

אסתר חן זקן: גם בתקליט כל הזמן יש אותו תקליט, כבר כמה שנים אנחנו שומעים אותך עם אותו תקליט, תחליף

יעקב אשר: אותי לא שמעת בעניין

אסתר חן זקן: אבל כל הזמן אותו תקליט

אסתר חן זקן:  אנחנו באים פה בכל פעם לכנסת, אותו תקליט

יעקב אשר: אז מה? אז לסגור את הישיבה?     

אסתר חן זקן: לא, תחליפו

יעקב אשר: תציעי לי מה לעשות

דני גיגי: אני אציע לך

יעקב אשר: יש לך הצעה? תציע

דני גיגי: קודם כול, הנה ההצעה

דני גיגי:  להכניס את ה-7% בתוכנית למשתכן, לקיים את תוכנית גלנט, להכניס התחדשות עירונית, לעשות את כל הפעולות שהם לא עושים כבר שנים

יעקב אשר: יופי

דני גיגי: ושיבואו יציגו פה טבלה יפה של המלאי איך הוא יורד, סליחה זה 20 שנים

יעקב אשר: תודה רבה עכשיו אני מבקש ממך להקשיב לי

יעקב אשר:  כל מה שאתה אומר, לא על כולם אני מסכים, חלק אני חושב שצריך ויש לי גם דברים נוספים, זה בדיוק מה שאנחנו נלך לעשות

יעקב אשר:  הוועדה ביקשה את הנתונים האלה והנתונים האלה חשובים לנו, ואם אין לך סבלנות לשמוע אותם כי שמעת אותם כבר כמה פעמים אתה צודק, אבל אנחנו רוצים לשמוע

יעקב אשר:  בסדר? אבל הוא לא מציג פה מה הפתרונות שלהם, הוא מציג כרגע את המצב, צילום, זה הכול

יעקב אשר:  ואם אין לך סבלנות לפתרונות אז תצטרך להתאזר בסבלנות ונגיע אליהם

יעקב אשר:  בבקשה

נתנאל לפידות: תודה

נתנאל לפידות:  אז ביחס לתור הממתינים של משרד הקליטה ומשרד הבינוי והשיכון יש שתי נקודות שאני רוצה להתייחס אליהם

נתנאל לפידות:  אחד, תקופת הזכאות, הזכאות לדיור ציבורי של משרד הבינוי והשיכון עומדת על ארבע שנים ואז אתה צריך לחדש אותו מחדש לעומת 15 שנים של זכאי קליטה, זה נובע מעליה, בעצם זה ביחס לתקופת היותו עולה חדש וזה מסיבות של סוציואקונומי, ולכן יש פה שוני מהותי

נתנאל לפידות:  אבל החוק עצמו, ברגע ששני הדיירים נמצאים בתוך הדיור הציבורי, החוק חל עליהם במידה שווה

נתנאל לפידות:  זאת אומרת היכולת של שני סוגי האוכלוסיות לקנות את הדירה היא שווה

נתנאל לפידות:  אין הבדלה או אין שוני ביניהם, ולכן לנו חשוב לציין את זה

יעקב אשר: אבל יכול להיות מצב שבגלל התנאים הנרחבים יותר והרחבים יותר לאורך זמן אז יושבים אנשים לא צריכים להיות בגלל שההסתכלות היא לא על המצב האמיתי אלא רק בגלל הכותרת שהם נקראים עולים?     

נתנאל לפידות: חד משמעי

נתנאל לפידות:  כיוון שכמו שאנחנו לא בוחנים, בסוף הוא זכאי, הוא לא כל חודש נבחן מחדש מה מצבו הכלכלי, כל עוד הוא זכאי, הוא זכאי

יעקב אשר: איפה נקבעו התנאים הללו אם אנחנו רוצים לבדוק אותם ולבחון אותם?     

אפרת פרוקציה: יש את כללי הזכאות של משרד הקליטה, זה קבוע במשרד הקליטה, לנו אין שליטה לגביהם

יעקב אשר: הבנתי

אפרת פרוקציה: לכן גם התנאים מאוד שונים

אפרת פרוקציה:  אין הלימה בין התנאים של קליטה לתנאים שלנו

אפרת פרוקציה:  לגבי התנאים שלנו זה נקבע בכללים מפה החוק מפורסם כמובן לציבור

אפרת פרוקציה:  חשוב להדגיש שהכללים נוגעים למועד הכניסה

אפרת פרוקציה:  ייתכן שאדם נכנס והוא עומד בתנאים, אחרי 10 שנים אדם יכול, לדוגמא לזכות בלוטו, ועדיין הזכאות שלו קיימת לאותה דירה

אפרת פרוקציה:  לא בוחנים במועד הרכישה, כלומר זה לא תנאי לרכישה

יעקב אשר: רצית לשאול משהו?     

תומר רוזנר: לגבי הזכאות עצמה, סתם זו שאלה של עובדה

תומר רוזנר:  אדם שקיבל ממשרד הקליטה זכאות לפני 14 שנים ועכשיו הגיע תורו, לא בודקים שוב מה קרה ב-14 השנים האלה?     

נתנאל לפידות: לא, הוא נכנס, הוא זכאי

יעקב אשר: לא שמעתי

תומר רוזנר: עולה חדש שקיבל זכאות לפני 14 שנים ועכשיו הגיע תורו, הוא לא קיבל עד עכשיו ועכשיו עברו 14 שנים, אפשר להקצות לו דירה

תומר רוזנר:  לא בודקים

יעקב אשר: בלי בדיקה מחדש?     

תומר רוזנר: לא בודקים כלום

נתנאל לפידות: זה קשור לזכאות של קליטה אנחנו לא רוצים להתייחס לקליטה, זה שלהם

תומר רוזנר: אבל גם אצלכם זה ככה

נתנאל לפידות: אנחנו רק מסבים את תשומת לב הוועדה לזה שיש פה חוסר הלימה 

יעקב אשר: שלהם ושלנו זה בסוף מקור אחד

יעקב אשר:  עוד דבר שנצטרך לבדוק, לא יודע כמה יש לנו

יעקב אשר:  כן, הלאה

נתנאל לפידות: בסוף אנחנו כאן

תומר רוזנר: לדיונים הבאים

יעקב אשר: אני מבקש בדיונים הבאים לזמן גם את משרד הקליטה

נתנאל לפידות: בסוף אנחנו כאן כדי לראות איך אנחנו מקדמים את החקיקה כך שאנחנו מסייעים לזכאים לרכוש את הדירה, אבל גם מייצרים מנגנון שיישמר את המלאי ויהיה לנו מלאי אפקטיבי שנותן מענה לתור הממתינים

נתנאל לפידות:  בסוף בשביל זה אנחנו פה

נעמה לזימי: נתנאל, אבל זה מנגנון שרובו נפרד מהחוק הזה, רובו המכריע נפרד מהחוק הזה

נעמה לזימי:  הוא תלוי מדיניות משרד השיכון - -      

יעקב אשר: נכון

נעמה לזימי: - - ומשרד האוצר ורמ"י, על הבנה שצריך להעלות את אחוזי הדיור הציבורי לממוצע ה-OECD

נעמה לזימי:  אם היינו שם, יעקב, היה עוד עודפי דיור ציבורי שהיה אפשר לעזור להם לאוכלוסיות נוספות, ממש ככה לצעירים, סטודנטים

נעמה לזימי:  אם היית רוצה יותר רופאים במקום מסוים, היית יכול להציע להם דיור זמני, או כל מיני הצעות כאלו שהעולם עושה, כי המדינה מבינה א הצורך בדיור גם כגורם שיכול לסייע לממשלה לכל מיני תהליכים

יעקב אשר: נכון     

נעמה לזימי: אבל אני גם שואלת באמת מה גם פורץ דרך? וגם המנכ"ל נמצא פה, מה פורץ דרך מהמדיניות הרווחת? אני מעריכה מאוד את הרכישה המהירה של ה-600 דירות, אני יודעת מה זו רכישה לא מהירה ומקרטעת, ומזה זה רכישה מהירה, ככה שמבחינת האפקטיביות אי מלאת הערכה

נעמה לזימי:  מבחינת חזון פורץ דרך, מבחינת מדיניות חלופית שאומרת איפה שוברים פה את אותו רצף שפשוט מכלה את הדיור הציבורי בישראל? אמרתי לך בדיון הראשון, האומה שלנו נבנתה עם תפיסה של קורת גג לכל אדם

נעמה לזימי:  אפשר לבקר את טורי הרכבת, ואת איך זה היה והכול, אבל בסוף מדינה ענייה בנתה פה דיור

נעמה לזימי:  משרד הדיור אמור פה להיות מופת של השירות הציבורי, מופת של ערכים של מדינה

יעקב אשר: טוב

נעמה לזימי: אז איפה קורה? מה קורה? מה עם זה? מה מגדילים?     

תומר רוזנר: זה העניין

יעקב אשר: זה נושא העניין, זה הדיון

יעקב אשר:  אנחנו בתחילתו רק

מיכאל ביטון: אני רוצה להעיר הערה רק

יעקב אשר: הוא לא סיים את הסקירה שלו

מיכאל ביטון: כן, אבל הדוח הזה שיש בו שקיפות ונתונים בסך הכול כואב

מיכאל ביטון:  אם זה היה חולה לב שבא לרופא ואומרים לו בואו שבו המשפחה תראו את התמונה, אז כל נתון פה זה מוות קליני

מיכאל ביטון:  כל נתון פה דוהר למוות

מיכאל ביטון:  למות הדיור הציבורי

מיכאל ביטון:  יותר ממתינים, פחות מלאי

יעקב אשר: אז מה אתה אומר לי עכשיו עוד פעם? בוא נדון על מה היה? או בוא נדון על איך לשפר את זה?     

מיכאל ביטון: אי אפשר לקבל את הפרמטרים על למה הדיור הזה דועך בלי לשאול שאלות יסוד

מיכאל ביטון:  כמה מתוקצב הדיור הציבורי?     

יעקב אשר: 	ברור, אנחנו נגיע לזה אבל תן לנו להמשיך, אני אמרתי מקודם, מיכאל, וחבל שאתה לא מקשיב לי עד הסוף

מיכאל ביטון: מקשיב, מקשיב

יעקב אשר: אני לא מוכן לבוא ולומר שבגלל הנושא הזה של האפשרות של הרכישה זאת הסיבה שאין מלאי, זו לא הסיבה היחידה

נעמה לזימי: בדיוק

מיכאל ביטון: בדיוק

יעקב אשר: היא יכולה להיות חלק מהסיבה

יעקב אשר:  היא ודאי לא הסיבה היחידה

יעקב אשר:  ואמרתי והתחלתי לומר, יש צורך בהתחדשות עירונית בדברים הללו

יעקב אשר:  יש בנק שלם שהמדינה, ומשרד האוצר לצערי הרב עדיין לא מסתכל על זה בהסתכלות הגדולה, כי יכול להיות שהוא גם לא צריך להוציא שקל, הוא רק צריך לדעת למקסם את הרווחים שיש לו בפרויקטים

נעמה לזימי: אולי כי משרד האוצר לא רוצה דיור ציבורי, למה אנחנו לא אומרים את זה? משרד האוצר רק רוצה סיוע בשכר דירה

נעמה לזימי:  הרפורמה פועלת על מלא בהקשר הזה

יעקב אשר: נעמה אמרת את זה כבר 100 פעמים פה ואנחנו כולנו יודעים את זה

נעמה לזימי: לא אמרתי, זה חדש

יעקב אשר: שהאוצר זה אנחנו יודעים

יעקב אשר:  אני חושב שזה הסוד הכי כמוס בכנסת

נעמה לזימי: סוד גלוי

יעקב אשר: אף אחד לא יודע את הסוד הזה נכון?     

נעמה לזימי: האוצר נגד הדיור הציבורי, הוא רוצה לחסל את השירות הזה

יעקב אשר: אני כרגע אומר, אנחנו נמצאים כרגע כאן, ונציג האוצר נמצא כאן, ואנחנו ננסה להגיע להבנות ולהסכמות גם איתם, אם בששון או לא יודע, אני לא רוצה

יעקב אשר:  אנחנו ננסה להגיע ואני חושב שאפשר ויש על מה

יעקב אשר:  בואו נתקדם

יעקב אשר:  הבשורות לא יצאו היום, ברור שלו

יעקב אשר:  כן, נתנאל תמשיך

נתנאל לפידות: עד עכשיו דיברתי על המספרים הגדולים, אבל מאחורי המספרים יש משפחות, ואני רוצה להתחיל קודם כול לדבר על משפחה שממתינים

נתנאל לפידות:  יש לנו משפחות שממתינות שנים רבות לדיור ציבורי, כאשר המשרד מסייע בשכר דירה מוגדל בתקופת ההמתנה

נתנאל לפידות:  הסיוע המוגדל יכול להגיע עד 3,900 שקלים לחודש, אבל הוא רק עד

יעקב אשר: אני אגיד לך, אני אשמח לשמוע את המצגת הזאת וזה בסדר, אבל אני לא חושב שזה תורם לנו, זאת אומרת זה דבר חשוב לדעת מה המדינה עושה בעניין, אבל יותר חשוב איך אנחנו פותרים, אבל אני אתן לך

יסמין פרידמן: לא רק זה, חשוב כשאתה מציין לצד זה חשוב לומר שבמהלך השנים האלה שהם ממתינים לדיור הציבורי חלק מהם מאבדים את הזכאות שלהם, כי פתאום ילד הגיע לגיל 18

יסמין פרידמן:  זה שהם מקבלים סיוע מוגדל זה יופי אבל

נתנאל לפידות: המטרה לא לדבר על הסיוע המוגדל, אני רק מציין את זה כנקודה

נתנאל לפידות:  בסוף בתקופת ההמתנה אנחנו מסייעים להם

יעקב אשר: נתנאל אני מבקש, לרוץ על המצגת

נתנאל לפידות: אם אפשר להשלים משפט

נתנאל לפידות:  בסוף משפחה שמקבלת סיוע בשכר דירה, היא צריכה על זה להוסיף כסף בתקופת ההמתנה

נתנאל לפידות:  לצורך הדוגמה, שוב, כ-900 שקלים מוסיפה

נתנאל לפידות:  זה אומר במשך שלוש שנים של המתנה היא תוסיף כ-32,500 שקלים בזמן שהיא ממתינה

נתנאל לפידות:  למה אני רוצה להדגיש את זה? מכיוון שכשאנחנו מוכרים דירות, אנחנו מוכרים דירות לכולם כרגע

נתנאל לפידות:  אם אנחנו לוקחים לדוגמה זוג שבשנות ה-70 לחייהם גרים 30-40 שנים בבית שלהם הם רוכשים אותו על פי חוק

נתנאל לפידות:  המטרה שלהם היא המטרה של החוק, העברת הון בין דורי, אבל האם החוק בודק ומבקש לבחון שלילדים שלהם כבר יש דירות? שהם כבר בעלי אמצעים? שהמוביליות החברתית קרתה? ואז אנחנו פוגעים במי שממתין

נתנאל לפידות:  חשוב להגיד את זה

יסמין פרידמן: אני מסכימה

נתנאל לפידות: ומי שממתין לזה לא רק שהוא ממתין, הוא גם מוציא כסף לאורך השנים, ולכן אני מציין את הסיוע בשכר דירה שאנחנו מסייעים אבל זה עד רמה מסוימת

נתנאל לפידות:  מעבר לזה הם צריכים להוסיף והם מוסיפים

נתנאל לפידות:  כשהפכנו אותם לבעלי הבית, מכרנו 15,000, אנחנו השקענו משאבים אדירים כדי לרכוש דירות אבל זה לא הרבה

נתנאל לפידות:  רכשנו כ-4,000

נתנאל לפידות:  אני יכול להעיד על השנים האחרונות שבהם אנחנו נמצאים בתפקיד, אני נמצא בתפקיד, הגדלנו באופן דרמטי את יכולת הרכישה ורכשנו מאות דירות מה שבעבר לא היה

נתנאל לפידות:  אנחנו מנסים לשפר את זה, אבל בסוף השאלה היא כמה יחידות דיור אנחנו צריכים למכור כדי לרכוש דירה אחת? הרי ההנחות הן מאוד גדולות והתשובה היא מאוד פשוטה, 4

נתנאל לפידות: 7 דירות

נתנאל לפידות:  כמעט 5 דירות צריכות להימכר

יעקב אשר: כמה הנחה כשאתה אומר הנחות גדולות?     

נתנאל לפידות: ההנחה יכולה להגיע עד 90%, הממוצע הוא 60%

נתנאל לפידות:  אנחנו צריכים למכור כמעט חמש יחידות דיור במלאי כי שתהיה לנו האפשרות לקנות דירה אחת

נתנאל לפידות:  היחס הזה בסוף פוגע בממתינים

יסמין פרידמן: יש דברים שאנחנו מסכימה איתך

יעקב אשר: יסמין, גם אני לא מסכים איתו על הכול

יסמין פרידמן: להיפך, יש דברים שאני

יעקב אשר: הבנתי, בנושא הזה, שוב ההתלבטות לכאן או לכאן, אני אתן לך, בסיום דבריו תרשום מה שאתה רוצה לומר

נתנאל לפידות: מכרנו 15,000 יחידות דיור בממוצע בשנת 2023, זו השנה האחרונה, שווי דירה שנמכרה עמד על כ-800,000 שקלים

נתנאל לפידות:  השווי המצרפי של כל הנכסים שנמכרו בתקופת החוק הוא 10 מיליארד שקלים, 60% הנחה בממוצע מביא את זה לזה שהזכאים שילמו עבור הדירות כ-4 מיליארד, והמדינה ויתרה על שווי נכס של 6 מיליארד שקלים

נתנאל לפידות:  זה דרמטי, זה העברת הון בין דורי מצד אחד, ומצד שני זה משאב של המדינה שהיא ויתרה עליו לטובת הדבר הזה, והוא לא קיים עבור הממתינים, וחייבים לאזן את הדברים ולמצוא פתרונות איך מחזירים את זה בצורה כזו או אחרת

יעקב אשר: או איך משפרים

מיכאל ביטון: המילה הזאת ויתרה על ידי המדינה, כמה מיליארדים ויתרת על אדמה בקרקע לעזור לאנשים לקנות בית בשנה?     

יעקב אשר: נכון

מיכאל ביטון: בשנה זה פחות ממיליארדים

מיכאל ביטון:  בשנה מדינת ישראל מוותרת על הכנסה מקרקע במיליארדים לאוכלוסיות חזקות כולל אפילו בני ביתך 100,000 שקלים סבסוד מגרש

מיכאל ביטון:  פה כשאתה ויתרת על משהו אל תציג את זה כוויתור הראשון של המדינה

מיכאל ביטון:  זה הוויתור הקטן ביותר של המדינה, לחלשים ביותר במדינה

יהודה מורגנשטרן: זה לא מוצג כוויתור של המדינה

מיכאל ביטון: הוא אמר המדינה ויתרה על הכסף

יהודה מורגנשטרן: אני אחדד, מתוך היכולת שלנו לקנות דירות בכסף הצטמצמנו

יהודה מורגנשטרן:  המדינה משקיעה

מיכאל ביטון: אבל אתה אמרת משוואה שרק הדירה הזאת תספק את עתודות הדיור בישראל

מיכאל ביטון:  אבל כשאבות הדיור הציבורי בישראל הקימו אותו, לא היה חוק מכר והיה 100,000 ו-200,000 דירות, זאת אומרת לא הייתה התניה שדיור ציבורי קיים בזכות חוק המכר או לא, בזכות דירה שתימכר

מיכאל ביטון:  קודם כול היה דיור ציבורי במדינה ענייה של 3 מיליון איש עם 100,000 ו-200,000 דירות ואחרי זה מישהו הוריד את זה,      

יעקב אשר: נכון

מיכאל ביטון: ועכשיו הוא אומר הוא לא יוכל להגדיל כי אני מכניס על כל דירה כזאת ארבע דירות אני אולי אקנה דירה

מיכאל ביטון:       והמשפט השלישי, אתה מאבד הכנסה פה בשנה על חוק המכר אם היה מתקיים, בהיקפים של כמה מאות מיליונים

מיכאל ביטון:  לחלשים ביותר, אבל לחזקים הבאים ביותר מעמד ביניים, שמקבל מחיר מופחת, מטרה, משתכן, בכל תוכנית אחרת, כולל בני ביתך מסובסד לאנשים שבונים וילה ב-100,000 שקלים למגרש בנגב ובגליל, אתה מאבד מיליארדים בשנה ומסכים לעשות את זה אז אל תגידו את הטיעון הלא מוסרי

מיכאל ביטון:  תגיד יש לי בעיה שאין לי הכנסות או מקורות מימון לרכש, אל תזרוק על הרוכש את מדיניות המדינה

יעקב אשר: מיכאל אני מסכים איתך

יעקב אשר:  הלאה

נתנאל לפידות: לא עשיתי את זה, רק ציינתי את העובדה של הדבר הזה

נתנאל לפידות:  בסוף אנחנו צריכים את המשאבים

יעקב אשר: הפוך, אני רציתי להרחיב את הדברים ולהרחיב את מציאת הפתרונות לא רק ל-back to back של זה

מיכאל ביטון: ברור

נתנאל לפידות: בפועל בעמודות הכחולות זה המכר, העמודות האדומות זה רכש, והקו האדום זה הדימום של הדיור הציבורי והירידה במלאי

יעקב אשר: הלאה

יעקב אשר:  תתקדם לנקודות הבאות

נתנאל לפידות: אוקיי, המשפחה שלנו שדיברנו שהיא ממתינה, היא כבר ממתינה חמש שנים, זאת אומרת שאחרי ארבע שנים היא הייתה צריכה לחדש

נתנאל לפידות:  יש כאלה שלא יחדשו להם זכאות כי הם כבר לא זכאים, כמו שחברת הכנסת ציינה, מי שכן חידשו וממתין חמש שנים ומוציא 54,000 שקלים

נתנאל לפידות:  מצד שני אנחנו מוכרים דירות לאנשים שעושים עסקאות עם יזמים, ומגיעים אלינו מקרים לא פשוטים

יסמין פרידמן: כמה מקרים כאלה יש?     

יעקב אשר: רגע דקה תעצור

קריאה: תן להם הלוואה אז הם לא צריכים יזמים

יעקב אשר: רגע סליחה, בדיוק

קריאה: הוצאתי לך את המילים מהפה

יעקב אשר: לא הוצאת לי, פשוט חזרת על מה שאמרתי לפני 25 דקות

יעקב אשר:  אמרתי שהתוכנית שאני רוצה לנסות להגיע איתם ביחד, ואנחנו נגיע לזה, שחלק מהרכיב יהיה הלוואת מדינה כזו או אחרת, ואז ממילא אני לא צריך אף אחד שיבוא לעזור לדייר, ומישהו שבא לעזור הוא לא תמיד בא לעזור, הוא בא לעצמו

יעקב אשר:       אבל אני עצרתי אותך בנקודה הזאת כי יזמים בדרך כלל באים לא רק על הדירה האחת

יעקב אשר:  הם באים במקומות שיש פוטנציאל של גידול של דירות

יעקב אשר:  זאת אומרת פינוי בינוי, התחדשות עירונית או דברים כאלה

יעקב אשר:  הם באים לפוטנציאל הזה

יעקב אשר:  עכשיו, מי מפסיד? הדייר מפסיד את הדירה שלו כי בסוף עשו איתו והוא לא יצא מורווח מכלום, אבל המדינה מפסידה אפשרות להגדלת מלאי ולעזור לאחים שלהם ולאחיות שלהם

יעקב אשר:  ואת זה אנחנו נשים אצבע על הדברים הללו ונמצא את הפתרונות גם אם נצטרך בחקיקה, על זה אני בדיוק מדבר

נתנאל לפידות: אז הנקודה שרציתי להגיד שהחוק הזה כיום לא מתייחס למקור ההון שהדייר מביא לטובת הרכישה, ויש ניצול של הזדמנות של יזמים שבאים ומביאים מימון לכאלה שלא יכולים ולוקחים דירות

נתנאל לפידות:  אנחנו מכירים מקרים שיכול להגיע גם עד 10 דירות צמוד קרקע

יעקב אשר: אוקיי, נקודה הבאה

נתנאל לפידות: המשפחה שלנו ממשיכה להמתין, היא כרגע ממתינה כבר שש שנים, הוציאה כמעט 65,000 שקלים

נתנאל לפידות:  מצד שני יש לנו משפחות שגרות בדיור הציבורי ומסרבות לעבור מדרוג

נתנאל לפידות:  רק מילה קצרה מה זה מדרוג? זה מנגנון ההנחה מהשומה המלאה של תשלום שכר הדירה המלא

יעקב אשר: מדרוג?     

נתנאל לפידות: כן, זה כאילו הדירוג של כמה הנחה אתה מקבל

נתנאל לפידות:  אני לא אכנס לזה, אבל זו אינדיקציה של מי שמסרב לחשוף את ההכנסות שלו זו אינדיקציה כנראה שההכנסות גבוהות, אבל החוק לא מבחין גם בזה והוא נותן הנחה

יסמין פרידמן: אני אגיד לך למה, ואי אפשר להתעלם מזה

יסמין פרידמן:  כי הסיוע בשכר דירה לא ריאלי ולא קרוב למה שקורה בשוק, אז הם נאלצים

נתנאל לפידות: הם גרים

יסמין פרידמן: אה, הם גרים בדיור ציבורי?     

נתנאל לפידות: והוא מסרב לחשוף את ההכנסות

יסמין פרידמן: חשבתי שאתה מדבר על סיוע לשכר דירה, הבנתי

יעקב אשר: למה אתם מתחפרים? פשוט אתם עושים טעות

אפרת פרוקציה: מה שאנחנו מנסים להגיע

יעקב אשר: תגידו שיש בעיות שצריך לפתור אותם, ולא ניכנס לכל אחד מהם כרגע, אנחנו נגיע אליהם

אפרת פרוקציה: אנחנו רק רוצים לשקף במשפט, יש משפחות שיש להן את היכולת והן נמצאות בדירות והן אלו שרוכשות את הדירות אחר כך

כרמן אלמקייס עמוס: וחס וחלילה שלעניים לא תהיה דירה או רכוש להעביר לילדים שלהם

יעקב אשר: שניה, חבל, מה זה ייתן?     

כרמן אלמקייס עמוס: תראו כמה אתם מתעסקים באנשים עניים, בדיור הציבורי הם התחתית של התחתית של התחתית שלמדינת ישראל

כרמן אלמקייס עמוס:  זה לא נורמלי במה אתם מתעסקים

יעקב אשר: סליחה, גברתי אני מבקש שתכבדי

כרמן אלמקייס עמוס: אבל זה כואב

יעקב אשר: אני יודע

יעקב אשר:  אני רוצה כרגע, אני אשב איתך על הכאב

יעקב אשר:  אני רוצה לשבת

כרמן אלמקייס עמוס: אנשים עניים, לכו לשיכונים, אנחנו בשטח

כרמן אלמקייס עמוס:  לכו תראו איך אנשים חיים בשיכונים, לכו תראו

מיכאל ביטון: אנשי הדיור הציבורי, גברתי, אני מבקש ממכם משהו אישי, תקשיבו לי

מיכאל ביטון:  אני ביקשתי מיושב-הראש דיון על דיור ציבורי במלחמה, על בעיות, עכשיו, מה קורה לאנשים

מיכאל ביטון:  אני מקווה שיהיה דיון כזה

מיכאל ביטון:  אנחנו רוצים לקדם את החוק

מיכאל ביטון:  אם אנחנו עכשיו רק נעשה מצגת ונלך הביתה לא עשינו כלום

מיכאל ביטון:  החוק הזה לא יתקדם אם לא נעסוק בו

מיכאל ביטון:  אני מקווה שיהיה דיון אחר שבו נוכל להגיד כל אחד את הכאבים שלו

מיכאל ביטון:  תנו לנו לקדם את החקיקה הזאת

יעקב אשר: אוקיי, נתנאל יש לך בדיוק שלוש דקות לסיים

נתנאל לפידות: אוקיי, בעיה נוספת שיש לנו היא בעיית השוויון

נתנאל לפידות:  בסוף, לא דומה דירה שקיבלה הנחה בשיעור משווי בפריפריה למרכז

נתנאל לפידות:  בסוף השווי הוא שווי אמיתי ויש פה הבדלים בין פריפריה למרכז, זה מה שהזכאי מקבל, יש בעיית שוויון בהיבט בין צמודי קרקע לבין דירות שיכון ישנות

נתנאל לפידות:  בסוף מזה אפשר להניב שתיים שלוש וארבע או אפילו עשר דירות במקרים הקיצוניים שקיבלו, לעומת דירת שיכון שאפשר מקסימום לעשות תמ"א או פינוי בינוי או התחדשות עירונית ולקבל מקסימום עוד חדר

נתנאל לפידות:  וזה גם בעד שוויון במי שנמצא בעודף דיור ולאורך שנים ורוכש דירה

יעקב אשר: אגב, הדיור במחיר למשתכן טיפל משרד השיכון בדבר הלא נורמלי

יעקב אשר:  אז תגידו מה המנגנון שעשיתם שם

נתנאל לפידות: יש מנגנון

יעקב אשר: יפה

נתנאל לפידות: בדיונים כשנדבר על הפתרונות

יעקב אשר: ועל זה דיבר מיכאל מקודם, על הדבר הזה, שבסוף אנשים ממעמד גבוה וביניים, לא רק ביניים, גבוה, קיבלו הנחות של 500 ו-600 אלף שקלים, וגם יותר

יהודה מורגנשטרן: קיבלו מיליון אבל את זה סיימנו לפני שנה

יהודה מורגנשטרן:  קיבלנו גם על זה ביקורת אבל סיימנו את זה

יעקב אשר: אבל המנגנון הזה יכול לעבוד גם כאן

תומר רוזנר: לכן צריך לטפל בה גם פה

יעקב אשר: רגע, עוד אין פתרונות ועוד לא הולך להיות עכשיו

יעקב אשר:  לא יוצאים היום החוצה עם מחיאות כפיים, אנחנו בדיון ראשון

יעקב אשר:  יהיו בסוף בסבלנות, תזכרי שאמרתי לך

נתנאל לפידות: בסוף המשפחה שלנו ממשיכה להמתין, המלאי מצטמצם והיא מוציאה הבבה כסף

יעקב אשר: תתקדם

נתנאל לפידות: חשוב להדגיש את זה

נתנאל לפידות:  המטרה שלנו היא לחזק את הדיור הציבורי

יעקב אשר: או, היה שווה לכנס את כל הדיון בשביל שתהיה את הכותרת הזאת

יעקב אשר:  באמת, לא בצחוק, למה אתם צוחקים?     

נתנאל לפידות: בסוף המטרה שלנו זה לחזק את הדיור הציבורי אבל להעביר חקיקה שמאפשרת לממש את הערך של העברת ההון הבין דורי ומצד שני מאפשרת למשרד וגם לממשלה לתת דיור ציבורי לאוכלוסייה שנזקקת

נתנאל לפידות:  לגבי הנתונים שהוועדה ביקשה אז אני אציג פה בקצרה וגם הבאנו את הדוח

נתנאל לפידות:  מלאי הדיור הציבורי עומד כיום על 47,100, זה נכון לפברואר

נתנאל לפידות:  להמשיך לסקור או שאין צורך?     

יסמין פרידמן: כולם מכירים פה את הנתונים בעל פה

נתנאל לפידות: נתבקשתי

יעקב אשר: אני חושב שקדימה לאור זה שזה מוצג בדוח, אני חושב שאנחנו לא

ספיר סלוצקר עמראן: רגע אם אפשר, מתוך הנתונים על דירות שאינן מאוכלסות, האם מדובר על דירות שעכשיו נמכרו, קרוב ל-300-400 דירות בירוחם? זה כולל או לא כולל?     

נתנאל לפידות: אין לנו דירות ריקות בירוחם שנים רבות, לא יודע מאיפה הנתון הזה

נתנאל לפידות:  אולי שלוש

יעקב אשר: בדימונה 47

נתנאל לפידות: יש 44 דירות במכרז, שלוש בירוחם ו-41 בדימונה

תומר רוזנר: נתנאל מה זה דירות לא מאוכלסות בשל איסור אכלוס?     

נתנאל לפידות: אוקיי דירות לא מאוכלסות יש לנו משני סוגים, אחד זה המלאי החיכוכי, דירות שמתפנות, עד שמשפצים אותם, מאכלסים אותם, חתימת חוזה כל התהליך הזה זו קבוצה אחת

נתנאל לפידות:  הקבוצה השנייה זה דירות שלא מאוכלסות משתי סיבות מרכזיות, אחת שאין להן ביקוש, דירת חדר בקרית שמונה, דירת חדר בדימונה, אין זכאים שמעוניינים בזה, זה גם יישובים שהמלאי עולה על הביקוש

יסמין פרידמן: כמה זמן תחזיקו אותן ככה? או שתמכרו או שתתנו למעגל השני

נתנאל לפידות: אנחנו מוכרים אותן, אלו דירות שנמכרות, כרגע מסתיים מכרז דירות בדימונה ובירוחם כמו שציינתי, 44 דירות שנמכרות שם

נתנאל לפידות:  כל מי שמעונין אגב, זה מכרז פומבי, יכול לגשת ולרכוש

נתנאל לפידות:       חשוב שני דברים, אחד, מהתקבולים למרות שאנחנו לא מחויבים על פי חוק, על פי החוק תקבולי המכירה ממה שנמכר על פי חוק הולך לקרן הדיור הציבורי ומשם אנחנו רוכשים

נתנאל לפידות:  למרות שהחוק לא מחייב אותנו כלל ההכנסות ואני מדגיש את זה, ממכירת דירות שזה באופן מנהלי, אנחנו גם מכניסים את זה לקרן של הדיור הציבורי בתיאום עם האוצר

יעקב אשר: תגיד לי, מה שלפי החוק צריך ללכת לקרן של הדיור הציבורי זה עובד?     

נתנאל לפידות: 100%, שקל אחד לא לקחנו

יסמין פרידמן: מה עם הדירות בנחל בקע, בבאר שבע?     

יעקב אשר: רגע, לא להתחיל עכשיו

יסמין פרידמן: עשרות דירות בנחל בקע באר שבע יושבות כי יש שם תוכניות

יעקב אשר: רגע שניה יסמין

יסמין פרידמן: אתה לא מבין איזה אבסורד

יעקב אשר: את לא מבינה מה אני הולך להגיד לך

יעקב אשר:  אני רוצה לתת לכם רשות דיבור, הייתי רוצה להתחיל עם ציבור וחברי כנסת ואז תשאלו את השאלות האלה ותשובות במקום אני אבקש

יעקב אשר:       אני רוצה לומר לכם דבר אחד, אין לנו הרבה זמן לדיון, אני ביקשתי להאריך לעוד חצי שעה, קיבלתי אישור מיושב-ראש הכנסת לעוד 20 דקות משהו כזה

יעקב אשר:  אני רוצה לשמוע עכשיו את כולם, ולשמוע לא רק מה היה, אלא מה כל אחד חושב לטעמו

יעקב אשר:  הישיבה הבאה כבר תהיה עם יותר רעיונות על מה אנחנו הולכים להתמקד וגם אז אני אצפה שמשרד השיכון יבוא עם דברים שחלקם אפשר להתחיל לדבר עליהם היום אבל לא יהיה טעם לעשות את זה

יעקב אשר:  זה סדר הדברים

יעקב אשר:  אז למי שיש סבלנות, אנחנו נתקדם

יעקב אשר:       נתחיל איתך, אתה אחד הוותיקים שנמצא כאן בישיבות

דני גיגי: תודה כבוד יושב- הראש, דני גיגי מנכ"ל פורום הדיור הציבורי

יעקב אשר: להיות קצר וממוקד, ואת ההצעה שלך, מה אתה חושב שצריך להיות בסוף?     

דני גיגי: אני לא מדבר על העבר, אני כן מדבר על ההווה, וההווה הוא כזה

דני גיגי:  ואני לא מפנה את זה כנגד נתנאל באופן אישי, אני מפנה את זה כנגד משרד השיכון ומשרד האוצר

יסמין פרידמן: לדורותיו

דני גיגי: יש פה מניפולציה שהיא ברורה

דני גיגי:  בוא נגיד שהמצב הזה של החוק הזה בא על חשבון האנשים הממתינים והמניפולציה הזאת אנחנו מכירים אותה כבר 20 שנים, זה לא התחיל עכשיו

יעקב אשר: אבל אני אמרתי שאני לא מקבל את זה, הלאה

דני גיגי: בסדר

דני גיגי:  קודם כול זה טוב מאוד שאתה לא מקבל את זה, וטוב מאוד שאף אחד פה לא מקבל את זה

יעקב אשר: תודה רבה על הציון

דני גיגי: אני אגיד כזה דבר, תראה, היו תוכניות והרבה מאוד תוכניות ואני דורש ממשרד השיכון להציג תוכנית

דני גיגי:  להציג תוכנית, אני דורש אותה כבר שנים

דני גיגי:  תציגו תוכנית שבה אתם אומרים מקורות תקציביים למלאי, תגידו מאיפה אתם הולכים להביא דירות? תעשו מחיר למשתכן

דני גיגי:  הוא מדבר איתי פה על קניית דירות, הוא קונה דירות ב-2

דני גיגי: 5 מיליון שקלים, 2 מיליון שקלים הוא קונה דירות

יעקב אשר: לא לענות במקומו

דני גיגי: הוא קונה דירות ב-2 ממיליון שקלים, במקום לקבל דירות ממחיר למשתכן, במקום לקבל דירות מהתחדשות עירונית, במקום לקבל דירות מכל מיני תוכניות, במקום לקבל כסף מרמ"י, רמ"י מכניסה מיליארדים, במטרות של רמ"י כתוב במפורש שאחת המטרות היא בניית דיור ציבורי

דני גיגי:  אין דיור ציבורי, תביאו כסף

דני גיגי:  תביאו כסף מרמ"י, מההכנסות שלהם

דני גיגי:      עוד דבר, הכי קל לבוא עכשיו ולהגיד כמו שאתה אומר, הדיירים אשמים

דני גיגי:  הנה יושבים פה כל הדיירים סביבך, הם האשמים, הם פה

דני גיגי:  הדיירים אשמים, יושבים ומאשימים אותם

דני גיגי:  עכשיו מה הם עושים הרי? דייר שמרוויח יותר, מה זה דייר שמרוויח יותר? הוא מרוויח יותר לתקופה של חצי שנה אחרי ש-20 שנים הוא לא עבד

דני גיגי:  אז הוא מרוויח קצת יותר, אז מה, תגזול ממנו את מה שיש לו? זה השיקולים שלכם? הם כל כך superficial הם כל כך מלאכותיים, אתם לא יכולים לבדוק דברים לאורך יותר תקופה? אתם לא יכולים לבדוק? יש להם ירושות למשפחות האלה? יש להם ירושות כמו שיש למשפחות שלהם?     

יעקב אשר: אוקיי, אתה נוגע עכשיו בנקודה נוספת, ואני מבין שפה בנושא של הזכאויות והכול יש גם ועדה שנקראת ועדת הכהן שיותר מתייחסת לעניין הזה ולא לעניין הרכישה

דני גיגי: אגב, חוק המכר

יעקב אשר: רגע, שניה אח שלי, אתה רוצה רק להגיד או שאתה רוצה שאני אעשה משהו עם מה שאתה אומר? דקה

יעקב אשר:  בוא, לא הכול ייגמר היום, ואני מקווה שאני לא נאיבי

יעקב אשר:  אם יצאתי נאיבי בסוף אז לא נעים

יעקב אשר:  אני אומר, בעניין הזה, חלק מהדברים שאני אדון בהם גם לאור – ואני רוצה גם לדעת מתי אמורות להיות ההחלטות של הוועדה הזאת, רק לוח זמנים, לא נאום –

אפרת פרוקציה: עקרונית ההמלצות היו צריכות להיות מוגשות ממש מיד אחרי תחילת המלחמה

אפרת פרוקציה:  נוכח המלחמה והעובדה שכולנו מתעסקים בדברים אחרים זה נדחה, ואני מניחה שבתוך חודש-חודשיים יהיו המלצות

יעקב אשר: הבנתי

יעקב אשר:  אז אני מבקש להאיץ את זה לחודש-חודש וחצי

מיכאל ביטון: כמה זמן הוועדה פועלת?     

יעקב אשר: היא פועלת המון זמן, המון זמן

יעקב אשר:  מיכאל עוד פעם, אל תלך אחורה

מיכאל ביטון: אבל אמרת שקיפות, אני רוצה לדעת כמה זמן ועדה פועלת?     

יעקב אשר: אבל זה בוועדת ביקורת, לא אצלי

יעקב אשר:  אני רוצה להתקדם

מיכאל ביטון: לא, אבל אני רוצה עובדות לדעת

אפרת פרוקציה: היא כבר עבדה למעלה משנה, הייתה אמורה להביא את המסקנות שלה כבר בספטמבר, בתחילת השנה היהודית ובסוף אנחנו נמצאים במצב שבגלל המלחמה זה נדחה, ואנחנו מקווים שבתוך חודש-חודשיים

אפרת פרוקציה:  פשוט האנשים שמטפלים בזה הם גם האנשים שמטפלים במפונים

אפרת פרוקציה:  ולכן אנחנו כרגע במצב שהמשרד עובד 24/7, יש המון כדורים

יעקב אשר: תודה

יעקב אשר:  אני אתן לך להמשיך

יעקב אשר:  תמשיך בבקשה

יעקב אשר:  רק הנקודה הזאת היא חשובה מאוד

דני גיגי: תראה, אומר פה על כל דירה אנחנו ארבע דירות, כל הדברים האלה

יעקב אשר: כרגע לפי הנתונים

דני גיגי: כן אבל אני רוצה להסביר על מה מדובר

דני גיגי:  מדובר בדירות בנות 60-70 שנים

דני גיגי:  הרוסות, שבורות, בבניינים הרוסים ושבורים, שחלקם אפילו בבניינים מסוכנים כבר

דני גיגי:  שמכרו אותן בהנחה, שבממוצע על פי מבקר המדינה, שיתקן אותי פה, 300,000 שקלים, זאת ההנחה שקיבלו

יעקב אשר: בלי שלקחו בחשבון כמה עולות העלויות

דני גיגי: בלי שלקחו בחשבון את התיקונים, השמאים נקבעים על ידי חברת עמידר, בכלל הדייר אין לו שום יכולת להשפיע, הוא לא מעורב בתהליכים, הוא כלום

דני גיגי:  שני שמאים מטעמם מגיעים וקובעים מחיר

דני גיגי:  דירת 60 שנים שמשלמים עליה שכירות, תחשוב על כל הכסף הזה שנכנס למדינה, בנוסף על הכסף שאחרי זה בן האדם צריך לשלם על רכישת הדירה, בנוסף על זה שהוא צריך לעשות שיפוץ בתוך הדירה, כל הדברים האלה לא נכנסים

דני גיגי:       נוסף על כך, מה זה בן אדם שרוכש דירה בדיור הציבורי? זה בן אדם שעשר שנים הוא חסר דירה בהתחלה כדי לקבל דיור ציבורי, ועוד חמש שנים אחרי זה הוא צריך להיות חסר דירה, הוא בתוך הדיור הציבורי, כי לפני חמש שנים לא נותנים לו לרכוש את הדירה

דני גיגי:  במחיר למשתכן שלוש שנים בוא קח כמה שאתה רוצה הנחה

דני גיגי:  אתם מבינים שיש פה פגיעה בציבור העני, כי זה ציבור עני, זה ציבור שלא מדבר, זה ציבור שלא נאבק, זה ציבור שלא נותן את הנתונים

דני גיגי:  הוא לא יושב כמוהו ומכין מצגת ויש לו את כל הנתונים מולו, אין לו את מי שיעשה את העבודה הזאת

דני גיגי:  אני אומר לך, זה בנפשי

יעקב אשר: תודה

יעקב אשר:  הנקודות הללו הן הנקודות שיהיו, בדיוק הנקודות הללו, מתקן אותי היועץ משפטי

יעקב אשר:  כן, רצית להעיר משהו לתת תשובה?     

נתנאל לפידות: לגבי השמאויות, הכול זה שמאים של השמאי הממשלתי

יעקב אשר: אוקיי, בסדר, אבל השאלה בשמאויות האם נלקח בחשבון הנושא? הרי שמאות לוקחת בחשבון גם האם יהיה פינוי בינוי או משהו כזה ומפילים את זה עליו?     

נתנאל לפידות: כללי השמאות הם כללים קבועים, אנחנו לא נוגעים בכללים

יעקב אשר: לא, אתה לא מקשיב למה שאני אומר

יעקב אשר:  אני בא ואומר כל הזמן שאני רוצה שהמדינה תהנה מההשבחה של הנכס

יעקב אשר:  אני הדייר רוצה שייהנה מהנכס, שזה יהיה שלו, שהוא יקבל את זה בצורה נכונה

תומר רוזנר: הוא מקבל אותו מושבח

יעקב אשר: הוא מקבל אותו מושבח ומסודר בהנחה שמחר מגיע קבלן ועושה עסקת פינוי בינוי, הוא יקבל כמו כל דייר אחר את מה שמגיע לו

יעקב אשר:  אבל המדינה אם יש לה הרבה יחידות דיור באותם מתחמים יכולה להרוויח יותר, אבל אני לא רוצה שההשבחה הזאת תיפול עליהם בשמאות

יעקב אשר:  ברור שלשמאות יש כללים

מיכאל אורן: ההשבחה בפועל נופלת בדיוק על הדבר הזה, וכאן בשכונת הקטמונים בירושלים, בבר יוחאי, שאולי עוד 10 שנים יהיה שם פינוי בינוי, זה כבר התחיל ליפול על הדיירים בשמאות וצריך להיאבק בזה

יעקב אשר: אז זה עיוות

יעקב אשר:  אתה לא אשם נתנאל, אתה לא מייצג את כל המדינה

נתנאל לפידות: זה לא אשם, אין לנו יכולת

יהודה מורגנשטרן: אין לנו יכולת, אנחנו לא מדברים - - -     

יעקב אשר: אני יודע, יש שמאי ממשלתי

תומר רוזנר: גם השמאי עושה את עבודתו נאמנה

יעקב אשר: נכון, בגלל שמישהו לא קבע את הכללים

תומר רוזנר: - - - דייר מקבל גם את הזכויות המושבחות

תומר רוזנר:  מה שאדוני יושב-הראש אמר

יעקב אשר: אז בדיוק, אני רוצה גם לבחון את זה

נתנאל לפידות: רגע, אני אגיד כבר עכשיו לא צריך לבחון

נתנאל לפידות:  החוק היום מחייב אותנו, ואנחנו אומרים את זה לדיירים שאנחנו מוכרים להם, הם יכולים לקנות את הדירה ללא הזכויות העתידיות

נתנאל לפידות:  זאת אומרת הוא יכול לבחור רק בין זכויות קיימות והזכויות העתידיות יישארו בידי המדינה

יעקב אשר: ואז השומה לפי מה?     

נתנאל לפידות: לפי הקיימות

תומר רוזנר: זה לא בסדר

נתנאל לפידות: הוא יכול לבחור, לבחירתו

תומר רוזנר: אם הוא בחר, השמאי צריך לנטרל את זה

יעקב אשר: הפוך, זה מה שהוא אומר

נתנאל לפידות: תומר, זה מה שאמרתי, זה מנוטרל

תומר רוזנר: 	אה אז אני לא הבנתי

יעקב אשר: כן

יעקב אשר:  משפט סיום

דני גיגי: הייתה תוכנית מאוד יפה, תוכנית גלנט, שכללה 7,200 יחידות דיור ציבורי בשנה, שבאים מכל מיני מקורות

דני גיגי:  בא מתכנון, בא מקנייה, בא מאיזשהי תוכנית לבטל את כל נושא הכסף המבוזבז של הסיוע בשכר דירה שהוא 2

דני גיגי: 2 מיליארד שקלים בשנה שאפשר להוון אותו למיליון פרויקטים ורכישת דיור ודברים, שהולך לבזבוז

דני גיגי:  הייתה תוכנית שלמה, האוצר סיכל את זה, הרס את זה, לא היה מוכן לשמוע על זה

דני גיגי:  זה עבר במשרד השיכון, זה עבר החלטת ממשלה

יעקב אשר: אוקיי

יעקב אשר:  אנחנו נראה גם רכיבים מתוך הדבר הזה

יעקב אשר:  כי למשל הדבר שאתה אמרת, נמצא פה נציג מנהל התכנון והם התקשרו עם המשרד הראשי לשאול האם צריכים להיות בדיון הזה או לא? ואמרנו במפורש שכן ואני אסביר גם למה – ואמרתי את זה למשרד השיכון בישיבה בלי מנהל התכנון – יש מקומות שבהם למדינה יש מקבץ גדול של דירות שלה, שהמקומות האלה צריכים לקבל עדיפות במנהל התכנון בקידום התוכניות האלה, כי הם יגדילו את המלאי, ככה יגדל המלאי, בקצב הזה, בצורה הזאת

יעקב אשר:       אני אומר עוד פעם רק שתשימו לב – אי אפשר לדחוף את הכול בשעה וחצי שעתיים – ולא כולם יהיו בדיוק כמו שאתה אומר ולא בדיוק כמו שאני חולם ולא בדיוק כמו מה שאומרים המשרדים האחרים

יעקב אשר:  יש לנו אתגר פה ונתקדם איתו

יעקב אשר:  בבקשה גברתי

ענבר מזוז שור: אדוני יושב-הראש אני רק רוצה להעיר לעניין הסיוע בשכר דירה

ענבר מזוז שור:  ענבר מזוז שור מנהלת מנהל סיוע בדיור

ענבר מזוז שור:  לעניין האמירה שכספי סיוע בשכר דירה הם כספים מבוזבזים חד משמעית לא

יעקב אשר: עזבי, לא, סליחה

דני גיגי: תשאלי את בנק ישראל ,לא אותי

יעקב אשר: ענבר דקה, אני יודע

אסתר חן זקן: חבר הכנסת יעקב, החלום שלנו לקורת גג, שיהיה לנו בית לתת לילדים שלנו

יעקב אשר: אני יודע, בעזרת השם

אסתר חן זקן: רחוק שנות אור, בחיים לא יהיה לי דירה

אסתר חן זקן:  הייתי באוהלים, מאוהלים באתי לבית, מבית רציתי סוף-סוף לרכוש דירה

אסתר חן זקן:  עזוב, הכול חרטא

יעקב אשר: אבל דקה נתתי רשות דיבור, אני רוצה רק לומר לענבר

יעקב אשר:  אין ספק שכל עוד שאין משהו אחר, ודאי שהנושא של שכירות הוא לא דבר שאפשר לבטל אותו, הוא מציל אנשים, זה ודאי

יעקב אשר:  מה שהוא אמר אולי אתם לא ולכן לא צריך לענות על כל דבר, אנחנו נבחן את הדברים ונראה

יעקב אשר:  בבקשה גברתי אבל בקצרה אני רוצה שמי שרוצה לדבר ידבר

אסיה אסתר גלעדוב: בוקר טוב קודם כול לכולם, ותודה רבה על המקום הזה שאני יכולה להביא את הנקודה שלי

אסיה אסתר גלעדוב:  אני כבר הייתי פה בכנסת, מכירים אותי מהמקום שלי

אסיה אסתר גלעדוב:  ואני שומעת והלב שלי, האמת, בוכה, ואני אנסה מאוד להגיד נקודות ממה שאני יודעת

אסיה אסתר גלעדוב:  אני עברתי אלימות מאוד קשה, אני פה הייתי עם הבת שלי, אם אתם זוכרים, עם הילה

אסיה אסתר גלעדוב:  אנחנו חווינו אלימות במשפחה מאוד קשה, אנחנו כבר תשע שנים אחרי מקלט נשים מוכות, אנחנו בבאר שבע תשע שנים

אסיה אסתר גלעדוב:       אנחנו מנסים לשקם את החיים

אסיה אסתר גלעדוב:  קיבלנו דירת עמידר, אוקיי? היינו חמש וחצי שנים באלימות מאוד קשה, ברוך השם באנו לוועדה, תודה רבה לדני גיגי, קיבלנו דירה

אסיה אסתר גלעדוב:  קיבלנו דירה, הדירה שופצה יסוד, שלא נדבר איך הדירה הזאת אחרי חצי שנה נראית, אבל הנקודה הזאת שאני רוצה לקנות היום את הדירה אין לי אף אחד, אין לי אף אחד שיגבה אותי כלכלית, אין לי אף אחד

קריאה: ערבים אין

אסיה אסתר גלעדוב: לא ערבים, אין לי גם תמיכה מהמשפחה

אסיה אסתר גלעדוב:  אין לבנות שלי אף אחד

אסיה אסתר גלעדוב:  יש לי ילדה בת 20 שעכשיו רק סיימה שירות לאומי, יש לי ילדה בת 15

אסיה אסתר גלעדוב:  אני נכה 100%

אסיה אסתר גלעדוב:  יש לי 5,300 שקלים

אסיה אסתר גלעדוב:  ואני שואלת, אני לא יודעת, אצלי המצב אני לא יודעת אם מחר אני קמה, יש לי כל מיני מחלות מורכבות, לא יודעת אם מחר אני מתעוררת, מוחרתיים מתעוררת

אסיה אסתר גלעדוב:  מדברים איתי על 65 זכות, אני לא יודעת אם עוד יום קמה, ואני שואלת, הבנות שלי שעברו אלימות מאוד קשה, לא מגיע להן ביטחון? הרי מחר אני לא אהיה, הרי שניה מעיפים אותן ותודה רבה

יסמין פרידמן: אם חס וחלילה קורה לה משהו, הבנות נשארות בלי קורת גג      

יעקב אשר: סליחה, לא להפריע

יעקב אשר:  אני רוצה לתת לה להוציא את הכאב שלה

יעקב אשר:  אבל אני מבקש שלא ניכנס לאיזשהו לופ שחוץ מהכאב, השתתפות בכאב לא יהיה שום דבר

אסיה אסתר גלעדוב: כי הכאב שלי הוא כאב של הרבה מאוד נשים, במיוחד של נשים שעברו אלימות

יעקב אשר: אם את יכולה משפט סיום ברשותך

אסיה אסתר גלעדוב: אני רוצה שלבנות שלי תהיה אפשרות לרכוש, אבל אני רוצה שלתת להן ביטחון בעודי חיה

אסיה אסתר גלעדוב:  כי בעודי לא, הבת שלי באמת תיזרק לפנימייה, היא לא מכירה את המקומות האלה ריבונו של עולם

יעקב אשר: צריך שיהיה אופק

אסיה אסתר גלעדוב: הן תשע שנים עוברות את כל השיקום כמוני, תנו להן אפשרות

יעקב אשר: תודה, אני חייב לקצר אותך כדי לתת לאחרים

יעקב אשר:  בבקשה

כרמן אלמקייס עמוס: אני כרמן אלמקייס עמוס משוברות קירות, אני חושבת שאני יותר מעשור בדיונים של דיור ציבורי

יעקב אשר: בואו נעזוב את העבר

יעקב אשר:  תגידו ההתייחסות שלכם כגוף ציבורי?     

כרמן אלמקייס עמוס: אני יושבת פה כגוף ציבורי ושומעת את אותם דברים ואותם בעיות ממשרד השיכון, זה לא משנה שר מתחלף לא מתחלף

יעקב אשר: ששמעת עשר שנים

כרמן אלמקייס עמוס: ששמעתי כבר עשר שנים

יעקב אשר: נו, אז לסגור את הישיבה מה לעשות?     

כרמן אלמקייס עמוס: לא, אני מבקשת שיתנו לאנשים שחיים בעוני, לחלום

כרמן אלמקייס עמוס:  תשנו את המנגנון שבו אתם בטוחים וחושבים כמו פורום קהלת, שעשור אנחנו נאבקות בפורום קהלת שעכשיו הרים את הראש, כי אתם מיישמים את המדיניות שלו, את המדיניות שבה אנשים שחיים בעוני, אנחנו גדלנו בשכונות עם דיירי דיור ציבורי ומגזענות ומעוד מיליון ואחד דברים לימדו אותנו בתור ילדים לא לחלום, ואתם היום משמרים את המנגנון הזה

כרמן אלמקייס עמוס:  מנגנון גזעני

יעקב אשר: תקשיבי לי רגע, אני לא בא להגן, אני לא הסנגור של אף אחד ממשרדי הממשלה, אנחנו כרגע נמצאים מבחינתי בהליך שאני רוצה לתקן ולשפר

יעקב אשר:  אני מבין שאת באה עם הרבה

יעקב אשר:  אז תצטרפי לפניה שלי

כרמן אלמקייס עמוס: לא, אני רק מבקשת שבשיפור, כי יש שיפור, הם הרי רכשו דירות

יעקב אשר: נכון

כרמן אלמקייס עמוס: נכנסה פה רוח שרוצה משהו

כרמן אלמקייס עמוס:  אבל שיהיה שיפור בתפיסה הבסיסית שאנשים שחיים בעוני מגיע להם רכוש

כרמן אלמקייס עמוס:  יכול להיות להם הון, הם לא חייבים להישאר עניים

כרמן אלמקייס עמוס:  הילדים שלה מגיע להם שיהיה להם בית, ויהיה להם שני בתים גם, איך אני? למה לא? למה לילדים של מעמד הביניים וגבוה אין לכם בעיה למכור חלומות ולתת עוד בתים? למה לאנשים שחיים בעוני אתם יושבים עם פינצטה?     

נתנאל לפידות: אני חושב שמה שהצגתי שונה ממה שאת אומרת

קריאה: הצגת רק בעיות, לא הצגת פתרונות

יעקב אשר: יהיה להם מספיק זמן להציג גם את הדברים שאתם חושבים, ואתם תשמעו גם מה אנחנו חושבים על העניין הזה וכו'

כרמן אלמקייס עמוס: אני אסיים במשפט

כרמן אלמקייס עמוס:  באמת אני חושבת שבעניין של התפיסה, כי יש פה עניין תפיסתי שמן הסתם משפיע על מדיניות, שגם אנשים שחיים בעוני מותר לחלום, ומותר שיהיה להם

כרמן אלמקייס עמוס:  זאת התפיסי שצריכה להשתנות

יעקב אשר: מסכים איתך

יעקב אשר:  מיכה בבקשה

מיכה רחמן: אני רציתי להגיד משהו ליושב-הראש, להתייחס למה שאמרו כאן ואני אומר את זה כמעין אזהרה מפני משרד האוצר ומשרד השיכון

מיכה רחמן:  אתה אמרת כן ואבל

מיכה רחמן:  בכן זה החוק המקורי שנותן מה שיותר זכויות, האבל מתחיל להקטין

מיכה רחמן:  ועכשיו אם ייקחו את האבל הזה, ואני אומר השטן נמצא בפרטים, חשוב כמה יקטינו, מכיוון שברגע שאתה מקטין את ההלוואות ואת התנאים, אתה מגדיל מאוד את מספר האנשים שלא יוכלו לקנות את הדירה

יעקב אשר: אני לא מדבר, הפוך, אני רוצה להגדיל אלמנטים של הלוואות, בצורה אחרת

מיכה רחמן: הבנתי, בסדר

יעקב אשר: אבל אני מסכים איתך שהפרטים הקטנים מאוד חשובים

מיכה רחמן: אבל אני אומר משהו אחר

מיכה רחמן:  ברגע שאתה אומר אבל, המדיניות של משרד האוצר היא חד משמעית

מיכה רחמן:  במשך השנים אנחנו רואים את זה, צמצום מלאי הדיור הציבורי והם ימשיכו לצמצם

יעקב אשר: אז בוא תגיד קדיש? אני לא מתייאש

מיכה רחמן: וכבר היו תוכניות, כמו שדני אמר כבר היו תוכניות מרחיבות והן לא עזרו, הם לא קיבלו את זה

יעקב אשר: טוב

מיכה רחמן: לכן אני אומר לא להגיד אבל, להגיד רק כן משום שאז אתה מקבל

יעקב אשר: בזה אני לא מסכים איתך

יעקב אשר:  אני אומר כן אבל

מיכה רחמן: לכן אני אומר כי ברגע שאתה אומר את הכן בלי האבל אתה שם מחסום בפני העתיד הצפוי שהתנאים הקטנים ישחקו לגמרי את אלו שיכולים לקבל דירות, זה מה שקרה עד היום

מיכה רחמן:  ואני רוצה להגיד דבר אחרון, חוק הדיור הציבורי הוא גם כדי להעביר העברה בין-דורית, ירושה בין-דורית לאלה שאין להם ירושה, ולכן זה כולל גם את הילדים של ההורים גם במצב כלכלי כזה או אחר

מיכה רחמן:  משרד האוצר לא רוצה העברת ירושה בין-דורית, ולכן אני אומר את הכן ולהיזהר מהאבל

יעקב אשר: אתה אומר שהכן יהיה חזק והאבל לא יהיה יותר מידי גדול

יעקב אשר:  בסדר, את זה אני מוכן לשמוע

יעקב אשר:  רינה בבקשה

רינה קשאני: אני רינה, אני מתגוררת בדירה שקיבלתי לפני שש שנים

רינה קשאני:  אני אמא חד הורית לשלושה ילדים מתוכם יש לי ילד בן שמונה עם בעיית כליות, הוא מטופל באופן קבוע בשניידר אצל אורולוג ונפרולוג

רינה קשאני:  אני מגדלת אותם לבד, האבא הוא לא נורמטיבי

רינה קשאני:  אני הגב הכלכלי, הנפשי, הכול

יעקב אשר: ברור

רינה קשאני: כשקיבלתי את הדירה אז אמרו לי שאחרי חמש שנים אני זכאית לרכוש אותה, ואמרתי לעצמי שזה הביטחון היחידי של הילדים שלי, אין לי גב תומך, זה רק אני בעולם הזה, אני ושלושת הילדים האלה

רינה קשאני:  ושלושה חודשים לפני שהגעתי לחמש שנים פניתי לשר הבינוי והשיכון, שלחתי לו מכתב, אפילו כמה מכתבים וביקשתי ששלושה חודשים לפני שפוקע החוק, שיאשר לי לרכוש את הדירה

רינה קשאני:  לא קיבלתי ממנו מענה, יש על זה גם כתבה במעריב, ומאז אני אמרתי לעצמי שאני לא מתכוונת לוותר ואני אלחם בכל הכוח בכל דרך אפשרית, ואני סומכת עליך ומאמינה בך שאתה תאפשר את החוק הזה

יעקב אשר: בעזרת השם

יעקב אשר:  אני אומר לך עוד פעם אנחנו רוצים, ואני רוצה גם לומר לכם עוד דבר

יעקב אשר:  אני ישבתי כמה ישיבות עם משרד השיכון, זה לא שהם לא רוצים, הפוך אני התרשמתי בסופו של דבר שכן יש לנו פרטנרים פה

יעקב אשר:  הם יצטרכו גם לקבל מאיתנו עזרה אם זה בחקיקה

יעקב אשר:  יש גם את משרד האוצר שצריך להיות פרטנר בעניין בזהירות המתבקשת כי משרד האוצר גם עליו יש היום הרבה מאוד דברים

יעקב אשר:       אני אומר לכם, אנחנו נעשה שינויים בדברים כשהדבר החשוב הוא שהאפשרות הזאת, כדי שאת תהיי רגועה שאת יודעת שהיום עשית פעולה שהיא בעצם נותנת לך שקט נפשי להמשך החיים, לך ולילדות שלך לפחות בהיבט הזה, הוא דבר חשוב אני רואה בו ערך

יעקב אשר:  ולכן אמרתי בתחילת הדיון בדקה הראשונה, אני כן חושב שהנושא הזה של אפשרות רכישה חייב להמשיך, אבל צריך לתקן אותו, לעשות אותו יותר נכון, יותר נגיש מצד אחד ולא שיבוא על חשבון דברים אחרים

יעקב אשר:  תהיה לנו קצת עבודה אבל בסוף נגיע לתוצאה הזאת

יעקב אשר:  תודה לך ושיהיו לך בשורות טובות

רינה קשאני: תודה, אמן

יעקב אשר: בבקשה אדוני שם ותפקיד

סעיד אגא: שם סעיד אגא סעיד, תושב עכו

סעיד אגא:  בדיור הציבורי יותר מה-20 שנים

סעיד אגא:  אני משלם שכר דירה כמעט 1,100 שקלים

סעיד אגא:  רוצה לרכוש אותה והם לא נותנים לי לרכוש את זה

סעיד אגא:  כמה דיונים הייתי בוועדות פה ולא נותנים את זה

סעיד אגא:  משלם שכר דירה

יעקב אשר: בלי קשר לחוק, זאת אומרת בגלל בעיות אחרות?     

סעיד אגא: לא, בעיות אין

סעיד אגא:  זה החוק, הם לא רוצים

יעקב אשר: בגלל שהחוק פקע?     

סעיד אגא: לא, כי הם אומרים שאני בשתי דירות וזו דירה אחת

סעיד אגא:  בעתם דירה אחת ואני משלם על שתי דירות

סעיד אגא:  ומתי שהלכתי למשרד השיכון אמרו שיש לך שתי דירות, אבל ארנונה אחד

דני גיגי: רוצים שהוא יפצל אותם בשביל לקנות

יעקב אשר: ברור

סעיד אגא: אני קיבלתי אותה והם עושים את זה

סעיד אגא:  אני רוצה לרכוש דרכי דירה אחת

סעיד אגא:  יותר מ-20 שנים אני כבר גר בדירה

סעיד אגא:  אני שיפצתי, הם לא שיפצו, אני שיפצתי ועשיתי הכול

סעיד אגא:  את עזרתכם שאני ארכוש דירה אחת ולא שתי דירות

יעקב אשר: סתם באופן עקרוני, לא על הסיפור שלו

יעקב אשר:  מה הסיפור הזה של הדירה ושתי הדירות?     

נתנאל לפידות: כן אני אסביר

יעקב אשר: שנדע לקראת הדיונים אחר כך

נתנאל לפידות: כשהקימו את הדיור הציבורי משפחות מרובות ילדים קיבלו שתי דירות שאיחדו אותן

נתנאל לפידות:  החוק קובע באופן מפורש שהזכאי יכול לרכוש דירה אחת ואת הדירה השנייה הוא לא יכול לרכוש אותה, זה הנוסח הנוכחי

יעקב אשר: הוא לא רוצה, הוא אומר שהוא גם לא רוצה

אפרת פרוקציה: הוא רוצה לרכוש את שתיהן

נתנאל לפידות: הוא רוצה את כל

אפרת פרוקציה: הן רשומות כשתי דירות

יעקב אשר: גברת אני הייתי ראש עיר, אני יודע מה זה דירה אחת, שתי דירות צמודות, פיצול, אני מכיר את הדברים האלה

יעקב אשר:  אני לא הולך כרגע להיכנס למקרה הזה

יעקב אשר:  כרגע החוק קובע

אפרת פרוקציה: אני רק אומרת, החוק בעצם אוסר על משרד הבינוי והשיכון למכור שתי דירות לדייר אם הדירה שלו רשומה כשתי דירות בטאבו

יעקב אשר: זאת אומרת באותו חוק?     

אפרת פרוקציה: בחוק הקיים, כן

יעקב אשר: בבקשה יסמין כי את צריכה לצאת

יסמין פרידמן: ממש הערה קטנה כי אני חושבת שזכות הדיבור צריכה להיות רק שם

יסמין פרידמן:  אני אגיד לך ממה אני חוששת, אדוני יושב-ראש הוועדה ומשרד השיכון, מה החשש שלי? נכון להיום אתם רוכשים דירות מתקציב של 1

יסמין פרידמן: 7 מיליארד שהוא הגיע בשנת 2021-2022 מהממשלה הקודמת

יסמין פרידמן:  בתקציב הזה, 2023-2024 לא התווסף שקל אחד שחוק לטובת רכישת דירות חדשות

יסמין פרידמן:  ואל תגידו לי לא, אין בתקציב הזה

יעקב אשר: את רוצה תשובה? אני לא יודע אם זה נכון או לא נכון, השאלה אם את רוצה תשובה או רק להגיד וללכת לוועדה?     

יסמין פרידמן: בוודאות, התקציב של 2023, אפס שקלים היו

יסמין פרידמן:  אם יש לכם בשורה ל-2024 שאנחנו דנים על התקציב עכשיו, אני אשמח לשמוע, כי אני מוטרדת לגבי העתיד

יעקב אשר: בבקשה תשובה אדוני

יהודה מורגנשטרן: אין כסף ותקציב שעבר ב-2021 ו-2022

יהודה מורגנשטרן:  יושב פה משרד האוצר, אין כסף בתקציב שעבר

יהודה מורגנשטרן:  יש קרן הדיור הציבורי עם כסף ששם, שאותו אנחנו מממשים, יש לו מקורות הכנסה לכסף

יהודה מורגנשטרן:  בין היתר למשל כשחבר הכנסת ביטון בא ואמר על גילה, כסף שנכנס 80 מיליון שקלים זה הולך לרכישה, במקרה הזה בירושלים, ועוד הכנסות

יעקב אשר: שזה לא מספיק, אבל על זה נדבר בהזדמנות למה זה היה רק 80?     

יהודה מורגנשטרן: ועוד הכנסות שיש שם, ואנחנו במימוש מלא של הכסף הזה שהיו שנים שהוא ישב ולא יצא לטובת רכישה

דני גיגי: מה עם ה-1,700 דירות?     

יסמין פרידמן: אני לא נכנסת לזה, אני רק שואלת - - -      

יעקב אשר: רגע יסמין, תני לו לענות

יעקב אשר:  לא מבין את התרבות הזאת, באמת, מה קורה פה?     

יסמין פרידמן: בבקשה

אפרת פרוקציה: אז אני אסביר, בסיכום התקציבי הקודם של 2021-2022 הייתה הוראה שאמרה שמשרד הבינוי והשיכון יהיה רשאי לקנות עד 1,700 דירות אבל מתקציב הרזרבה

דני גיגי: קנו 100

אפרת פרוקציה: זה לא שהוצע תקציב

אפרת פרוקציה:  בחוק התקציב לא עבר תקציב לטובת הדירות האלה

אפרת פרוקציה:  אני אגיד רגע שאת אותו תוספתי

יסמין פרידמן: היה תוספתי

אפרת פרוקציה: לא

יסמין פרידמן: בטח שכן

יעקב אשר: אבל למה? תגידי, מה זה יתרום לכל האנשים פה אם ב-2021 כשלפיד היה ראש ממשלה היה או לא היה

יעקב אשר:  מה זה חשוב עכשיו? תנו לי להתקדם, נו באמת

יסמין פרידמן: מה הקשר? מה שחשוב לי שגם בשנים האלה יהיה תקציב נוסף לדירות

יעקב אשר: אני אומר לכם שיהיה, לא מספיק? אני אומר לכם שמספיק

יעקב אשר:  אני מעוניין לעשות את זה מספיק

יסמין פרידמן: תודה רבה, זה מה שחשוב לי

נעמה לזימי: יעקב, אני הולכת לשאילתא, אנחנו נהיה בקשר

אפרת פרוקציה: אני רק אגיד שאת אותה ההוראה, היא קיימת גם בסיכום התקציבי האחרון, אותה הוראה בדיוק

אפרת פרוקציה:  - - - הסעיף ההוא בעצם נוסף גם, שוב, זה לא תקציב, זה מכוח הרזרבות, אבל אותו סעיף קיים גם - - -     

יעקב אשר: תודה רבה

יעקב אשר:  אני רוצה לשמוע את האנשים

יעקב אשר:  רצית לדבר? בבקשה, בכבוד

יעקב אשר:  עוד דקה? תתכונן

יעקב אשר:  את, כן

ספיר סלוצקר עמראן: עורכת דין ספיר סלוצקר עמראן, גם מתנועת שוברות קירות

ספיר סלוצקר עמראן:  אני לא רוצה להתעסק במה שהיה, רק להגיד שלא בכדי שבמצגת הזו מוצגות לנו דמויות ללא פנים, ומוצגות לנו דמויות משפחה א' ב' ג'

ספיר סלוצקר עמראן:  הנה משפחות א' ב' ג' ד' ה' ו' יושבות פה איתנו ואפשר להתייחס למקרים שלהם, במקום למקרים הדמיוניים שעלו

ספיר סלוצקר עמראן:  התפרסם בחודש אפריל, רק 2% מתקציב משרד השיכון משמש לטובת בנייה של דיור ציבורי

ספיר סלוצקר עמראן:  ומה שחשוב להגיד פה, בעיניי, זה שאנחנו מדברים על העברת הון בין-דורית, זו טרמינולוגיה לא נכונה

ספיר סלוצקר עמראן:  והיא נותנת הרגשה כאילו ניתן פה פרס

ספיר סלוצקר עמראן:  לא ניתן פה פרס

יעקב אשר: איך אתה מגדירה את זה?     

ספיר סלוצקר עמראן: אנחנו מדברים על אחת האוכלוסיות הכי מקופחות במדינה, אוכלוסיית דיירי הדיור הציבורי הממתינים לדיור הציבורי, וכל אלה שבגלל הקריטריונים המוחרגים, המזוויעים, לא נכנסים אפילו כדי לעמוד בתור

ספיר סלוצקר עמראן:  זו אוכלוסייה שאנחנו מדברים עליה

יעקב אשר: בתור למה? לרכישה או לזכאות?     

ספיר סלוצקר עמראן: אני אומרת שהפתרון הזה הוא לא העברת הון בין-דורית, זה עצירה של עוני בין דורי, ובסופו של דבר חוסך כסף למדינה

יעקב אשר: נכון

ספיר סלוצקר עמראן: אז חשוב לי רגע להגיד, ועדת הכהן מינוי בינואר 2022, למה אין עדיין תשובה? למה בכל פעם אנחנו צריכים להגיע לדיון ואומרים אין תשובה

יעקב אשר: מה השם שלך?     

ספיר סלוצקר עמראן: ספיר

יעקב אשר: ספיר אני אומר לך, אני יושב עליהם, על ועדת הכהן, וגם עכשיו דיברנו על קודם

יעקב אשר:  בתוך חודש וחצי גג חודשיים אני רוצה שהדיונים שלנו כבר יהיו בצל ההמלצות שלהם, כי זה קשור ולא קשור

יעקב אשר:  אבל אני מסכים

ספיר סלוצקר עמראן: רק אם אפשר לסיים

יעקב אשר: בבקשה

ספיר סלוצקר עמראן: ההמלצות להבא, לעתיד, ההמלצות ברורות

ספיר סלוצקר עמראן:  יש את ההמלצות בדוח מבקר המדינה, יש ההמלצות בדוח גלנט-רזניק, יש את ההמלצות בוועדת ברביבאי, יש את ההמלצות לגבי מה צריך לקרות והמקורות התקציביים כבר במספיק תוכניות שנכתבו

ספיר סלוצקר עמראן:  ואני רוצה רק להבהיר, זה נאמר פה מקודם אבל להבהיר, מה שווי ההנחה? דוח מבקר המדינה מ-2020 בסך הכול 3

ספיר סלוצקר עמראן: 2 מיליארד שקלים שווי הנחות עבור 10,000 דירות

ספיר סלוצקר עמראן:  איפה נערי האוצר שיעשו חישוב מהיר? הנה אני אעשה בשבילכם

ספיר סלוצקר עמראן:  בסך הכול בממוצע הטבה למשפחה 320,000 שקלים

ספיר סלוצקר עמראן:       על זה אנחנו מדברים, הייטקיסט שמרוויח אולי 40,000 שקלים ועומד בתור לדירה למשתכן או בכל מיני הגרלות אחרות מקבל הרבה יותר הטבות מהמדינה מאשר אותה משפחה מוחלשת

ספיר סלוצקר עמראן:  והיא מוחלשת היא לא חלשה, וחשוב לי להדגיש את זה, היא מוחלשת כי מחלישים אותה, והדבר הזה יכול להשתנות

ספיר סלוצקר עמראן:   ואני מבקשת לקחת את אותה מעצבת גרפית מוכשרת שעיצבה לכם את הדוח היפה ואת המצגת היפה ובישיבה הבאה להציג מה הפתרונות, כי הבעיות מוכרות

יעקב אשר: אנחנו על זה מדברים

ספיר סלוצקר עמראן: ויש ציטוטים שלך, נתנאל, שנה אחרי שנה, מכתבות שמתפרסמות ומדיונים אומר בדיוק אותו דבר עם מצגות שמעוצבות קצת פחות יפה

יעקב אשר: ספיר תודה רבה

ספיר סלוצקר עמראן: השאלה היא מה הפתרונות שהולכות להיות?     

יעקב אשר: ספיר תודה רבה

ספיר סלוצקר עמראן: אז אם אפשר כבוד יושב-הראש שבישיבה הבאה תהיה מצגת פתרונות ומקורות תקציביים

יעקב אשר: אני לא אמרתי מצגת פתרונות, אנחנו דיברנו בדיוק על פתרונות ועל זה נדון בישיבה הבאה

יעקב אשר:  אני כן רוצה לנצל את הישיבה הזאת כדי לשמוע רעיונות אחרים, נוספים, כדי שנוכל להתחיל לבוא עם הדברים האחרים

ספיר סלוצקר עמראן: כי כרגע הפתרון הפתרון היחיד שהוצג - - -     

יעקב אשר: בבקשה

גאורגי אירמדזה: תודה רבה שנתתם לי לדבר

גאורגי אירמדזה:  אני מתגורר עם אמא שלי בשילה, בשכונת גילה במרכז קליטה

גאורגי אירמדזה:  בפעם הראשונה שאני מדבר עכשיו , אני קצת בלחץ אבל אני אנסה להסביר את המצב

גאורגי אירמדזה:  אמא שלי ואבא שלי קיבלו את הדירה ב-2017

יעקב אשר: זו דירה או מרכז קליטה?     

גאורגי אירמדזה: זו דירה, זה נקרא ככה מרכז קליטה

יעקב אשר: רגע אני רוצה להבין, המעמד שלו?     

קריאה: של דיור ציבורי

יעקב אשר: דייר ציבורי, הבנתי

יעקב אשר:  כן בבקשה

גאורגי אירמדזה: אמא שלי ואבא קיבלו את הדירה הזאת

גאורגי אירמדזה:  אמא שלי הייתה רופאה שם 40 שנים, וכשהגיע לארץ קיבלה את מחלת הפרקינסון ואבא שלי סרטן

גאורגי אירמדזה:  היא הייתה רופאה שם וסיימה בית ספר גם עם מדליית זהב, היא עשתה הרבה דברים בחיים שלה

גאורגי אירמדזה:       כשהגיעה לארץ כשחלתה במחלת הפרקינסון התחילה לעבוד כמטפלת, הייתה עושה ניקיון, אני לא רציתי שהיא תעשה אבל היא אמרה שהיא תעשה מה שהיא יכולה לעשות, לא רופאה, בסדר, היא תעשה מה שהיא יכולה

גאורגי אירמדזה:  ואני רוצה לספר את הקיצור כדי לא לקחת את הזמן לכולם, למה הם בחובות של הבנק? הם לקחו הלוואה כשאבא שלי היה חולה, ואז ב-2018 בסוף השנה הגיע מביטוח לאומי, היה לו 112 נכות, והוא אמר תקום, אבא התאמץ הוא קם והורידו

גאורגי אירמדזה:       גם הם בזמן הזה היו משלמים את הסכום הגבוה של 1,200 ומשהו של השכירות שאמא שלי עבדה כמטפלת, הייתה עושה ניקיון

גאורגי אירמדזה:  ב-2018 אמא שלי נפלה כשברכבת נסגרה הדלת והיא שברה את החוליות ואת הכתף והיא הפסיקה לעבוד כי היא גם נכנסה ללחץ וגם הפרקינסון

גאורגי אירמדזה:       אני אסביר לך, עכשיו ב-2023 עד סוף המכר היה

גאורגי אירמדזה:  אני אסביר לך מה היה, הגיע הנציג אצלנו, לא רוצה להגיד את השם שלו

גאורגי אירמדזה:  קודם לכן היה דיבור שכשנכנסים לחובות אתם לא שולחים את רכישת הדירה, רק בקשה לשלוח, לא רכישה

גאורגי אירמדזה:  למה אתם לא מוכרים את הדירות האלה? הגיעו חתמו והספקנו עד סיום סיום סוף המכר לשלוח את הבקשה, פתאום אני רואה שהוא לא אומר שום דבר, בסדר, ואחר כך מתקשרים שצריך להחליף את החוזה שאבא שלך נפטר להוציא אותו ולהשאיר רק את אמא אמרתי אם זה מפריע בסדר נעשה גם את זה

גאורגי אירמדזה:       הגיע סוף ינואר, ואני רואה שאף אחד לא זז לא שום דבר

גאורגי אירמדזה:  הגעתי ובסוף לקחתי אותה עם הכיסא גלגלים למשרד של עמידר בירושלים

גאורגי אירמדזה:  ב-26 בינואר היה, אז המעלית לא עבדה, השארתי אותה ועליתי למעלה

גאורגי אירמדזה:  כשאתה מכניס במחשב את המספר תעודת זהות של אמא שלי זה מפנה למכר, לא לנציג שמקודם היה, יניב, כשהגעתי אליה היא התחילה לצעוק עליי יניב לא שלח שום דבר, מי אתה בכלל, בסדר אמא למטה

יעקב אשר: איך השם שלך?     

גאורגי אירמדזה: אני רוצה חמש דקות תיתן לי בבקשה

יעקב אשר: לא, עוד חמש דקות אין לך כי זה יבוא על חשבון אחרים

גאורגי אירמדזה: בסוף הם החתימו את אמא שלי על החוזה החדש, ובזמן החתימה שאלתי אותו אם אותן זכויות יישארו, הוא אמר כן

גאורגי אירמדזה:  וכשהגענו לדף האחרון הוא אומר שנגמר המכר

גאורגי אירמדזה:  איך נגמר המכר? איך אתה משקר?      

יעקב אשר: אה, הזמן של החוק, הבנתי

גאורגי אירמדזה: לא, הספקנו עד הזמן, עד 14 בפברואר וזה היה 26 בינואר

יעקב אשר: אני מבקש ממך גאורגי, תקשיב

יעקב אשר:  אני מבין את הנקודה כי העלו את זה גם מקודם

גאורגי אירמדזה: סליחה, המשיכו גם אותו דבר, שנה לא הייתי בעמידר, עזבתי, עכשיו בדיוק לפני כמה ימים הגעתי לשם, בסדר יגדילו 750 אולי, פתאום אני מקבל 1,250, בסדר

גאורגי אירמדזה:  אבל כשהגיע הנציג רואה שהחוק שלנו הלך של עמידר 27,000 הגדיל את החוב

יעקב אשר: אנחנו לא יכולים

יעקב אשר:  רגע דקה תן לי לנסות לעזור לך

גאורגי אירמדזה: אני אומר לעמידר תדפיס מאיפה הגיע 27? הוא אומר אני לא יכול לתת לך מידע מאיפה זה

גאורגי אירמדזה:  זה גוף ממשלתי סליחה אדוני

יעקב אשר: אתה מוכן לתת לי רגע? תקשיב

יעקב אשר:  נכון

יעקב אשר:  אני מבקש, אתה תעביר לי, למשרד השיכון ואליי את הסיפור הזה, אני אלווה את זה באופן אישי לבדוק, כי אני אם אני מבין פה, על משהו עקרוני שכביכול כל הסחבת הזאת גרמה לכך, לא משנה למה וכמה לא משנה כרגע

יעקב אשר:  לא נצליח לדון בזה

דני גיגי: כבוד יושב-הראש אני רק רוצה לדייק משהו אחד

דני גיגי:  הסיפור של גאורגי הוא לא רק נושא אישי, וזה נושא אישי גם, אבל יש פה גם סיפור עקרוני

יעקב אשר: זה מה שאני אומר, מה אני מסביר עכשיו? שאני מבין מהדברים הללו שיש כאן משהו

יעקב אשר:  אני רוצה ללמוד את זה, אני מבקש, אתה מביא לי את זה וכותב לי למעלה זה הסיפור של גאורגי

יעקב אשר:  אנחנו נשב עם משרד השיכון ונלמד מזה לא רק לסיפור האישי שלו, גם נשתדל לעזור לך וגם ללמוד מזה על תקלה של המערכת בעניין הזה, זה הכול

יעקב אשר:  תודה רבה לך ושיהיו רק בשורות טובות

יעקב אשר:  כן בבקשה? אבל בקצרה חברים

יעקב אשר:  יש פה נציגת משרד הרווחה? אני תכף אתן לך ולרן מלמד

מיכאל אורן: עורכת דין מיכל גורן מלשכת עורכי הדין ומהקליניקה לייצוג אוכלוסיות בפריפריה באוניברסיטה העברית

מיכאל אורן:  עכשיו כשהסיפור הזה עלה, זה לא משהו שחשבתי להעלות אבל גם לנו בקליניקה יש פונה שהוטעה ואמרו לו אם תחכה עוד קצת ייוולד לך עוד ילד, תקבל יותר הנחה, והוא פספס את העניין הזה

יעקב אשר: טוב

יעקב אשר:  דברים כאלה זה פרטני

יעקב אשר:  אנחנו עושים עם זה מה שאפשר, אבל זה לא ברמת הוועדה

דני גיגי: פרטני הופך לתמונה גדולה

יעקב אשר: כל גוף ממשלתי לצערי, וגם גוף עירוני בדרך כלל

קריאה: במליאת הכנסת - - - לשכת פניות ציבור מיוחדת, עם חריגים, דיברנו על זה

נתנאל לפידות: כבר אין ועדת חריגים אז קצת קשה

יעקב אשר: תודה

מיכאל אורן: החוק הזה שמוציא ילדים ודור שני ושלישי ממעגל העוני כמו שספיר אמרה, מכניס למדינה הזאת כסף, וכשאנחנו שואלים כמה זה יעלה לנו אנחנו צריכים גם לקחת בחשבון עוד דורות שלא יחיו על קצבאות ושיתקדמו ושיצאו

מיכאל אורן:       כשאנחנו באים לחדש את החוק אנחנו צריכים להקל על האוכלוסייה הזאת שהיא האוכלוסייה הכי חלשה במדינה

מיכאל אורן:  חלק מהצעות החוק מדברות גם על הארכת משך הזמן של המענק המותנה, ומניעת האפשרות של אותן משפחות למכור את הדירה ולקנות באותו כסף דירה אחרת למגורים, כלומר לשפר את המגורים, זה משהו שאנחנו מאוד מתנגדים לו

מיכאל אורן:  זו הצעה שפוגעת בדיירים

יעקב אשר: איפה היא נמצאת? באיזה חוק?     

מיכאל אורן: 	 הצעת החוק של חברי - - -     

יעקב אשר: אה של רביבו אולי

מיכאל אורן: אני חושבת שכן

מיכאל אורן:  כשאנחנו חושבים על האוכלוסיות שייהנו מהדבר הזה, שיקבלו את הדבר הזה, צריך גם לחשוב על דרכי המימון של הקנייה

מיכאל אורן:  משפחות מהדיור הציבורי אני אגיד ככה, מושלכות לשוק החופשי כמו שאני צריכה ללכת לבקש משכנתא, גם משפחות מהדיור הציבורי צריכות ללכת באותם תנאים לבקש משכנתאות, הם נתקלות בחסמים

יעקב אשר: אוקיי, אני ראיתי גם את הנייר שלכם ששלחתם לוועדה

יעקב אשר:  נכון?     

מיכאל אורן: כן אדוני

יעקב אשר: אני אומר שבהמשך הדיונים, כשנתחיל לבנות איזשהו שלד אז נבור ובאמת נבחן את הדברים

מיכאל אורן: חשוב שזה משהו שבאמת תוכלו לקבל בפועל

יעקב אשר: נשמח לקבל הערות

יעקב אשר:  אחר כך נעבור לרווחה, רן מלמד ואחר כך רווחה

נתנאל ברוך: שלום וברכה, השם שלי הוא נתנאל ברוך

נתנאל ברוך:  בראשית דבריי אני אודה לחבר הכנסת ארז מלול שבשובע שעבר הוא פתח את האכסנייה שלו בנושא הזה

נתנאל ברוך:  אני רציתי לדבר על הנושא, אני בעצם גר בשכונה באשדוד ברחוב רבי טרפון, שם זה דירות שקיבלו אותם אנשים מתקשים

נתנאל ברוך:  ואני כבר שלוש שנים בעצם בנושא הזה מאחורי הקלעים ניסיתי לפנות לאנשים שאני חשבתי שיוכלו לעזור לי, וארז שיהיה בריא

יעקב אשר: לעזור מה? לרכוש?     

נתנאל ברוך: לעזור לאמא שלי בעצם, אמא שלי היא אלמנה

יעקב אשר: אבל אתה מדבר על מה?     

נתנאל ברוך: לרכוש את הדירות

נתנאל ברוך:  אני עכשיו מתמקד במה שבאנו לצורך הדבר הזה, לרכוש את הדירות

נתנאל ברוך:  אחרי שלוש שנים של ידע בכל הנושא הזה, בעצם יש ארבע סוגי אנשים בצורך לרכוש את הדירות, יש מתוכם את המשפחות האלמנות שנשארו עם ילדים רווקים ושם כל אחד קיבל בזמנו בשנת 2000 שתי יחידות דיור מחוברות שזו כדירת ארבעה חדרים ושם הם יוכלו לחיות

נתנאל ברוך:       מה שקורה זה שהילדים גדלו מעל גיל 18 וההורים, כשהילדים קצת גדלו, רצו לרכוש את הדירה שיוכלו לחיות

נתנאל ברוך:  לא מדבר על הפתרון בשביל המשך הילדים אלא בשבילם שיהיה להם סוג של רוגע בסיסי של הרגע, שיוכלו בעצם לרכוש את הדירה

נתנאל ברוך:  עכשיו מה שקורה זה, אני רציתי להתמקד בכמה דברים, יש את הדברים שכתבו, שבאתי ולקחתי את מה שכתבו נגד המושג הזה לרכוש את הדירה, זה כל כך כאב, אני רציתי להתמקד בכמה נקודות מאוד חשובות שזה פורום קהלת

יעקב אשר: רגע, אבל אתה בא ורוצה להגיד לוועדה שאנחנו נדע שאתה חושב שהנושא הזה של המשך הרכש הוא חשוב וצריך לעשות אותו, זה בעצם מה שאתה רוצה לומר נכון?     

נתנאל ברוך: רוצה לומר עוד כמה דברים חשובים שידעו אותם

יעקב אשר: אבל על מה פורום קהלת כותב אני יודע

נתנאל ברוך: אני רוצה להסביר את הנקודה

נתנאל ברוך:  יש טענה שאומרים שעצם זה שיאשרו לתת להם לחיות בדירה עד סוף החיים שלהם, הם כתבו ככה אין שום

יעקב אשר: לא, זה זכאות, גם לזכאות נותנים עד סוף החיים

נתנאל ברוך: למשך כל חייו בסכנה זה לא נוצר

נתנאל ברוך:  אז אני רוצה להגיד שלמשרד השיכון יש שלושה תרגילים מפחידים שהם עשו לדיירים, אחד הדברים עוד בחוק רן כהן, הוא כותב שהביאו את המשטרות בשביל לפנות אותם

נתנאל ברוך:  בשנת 2022 אחד התרגילים שאנשים מסכנים אולצו לפנות את הדירות, מה שהם עשו זה בעצם העלו את הדירה פי שלוש ופי ארבע, ומשפחות מסוימות לא יכלו להתמודד עם הדבר הבסיסי, ולכן היו משפחות שהיום אני מכיר

יעקב אשר: מה העלו? את השכר דירה?     

נתנאל ברוך: העלו את שכר הדירה הבסיסי של הדירה במקום 500 שקלים, העלו ל-3,000 שקלים

נתנאל ברוך:  ואני מכיר כמה משפחות שאולצו להתפנות מהדירה מחוסר, מציאות שהם צריכים להתמודד עם הדברים הבסיסיים להאכיל את הילדים עם אוכל וחלב

נתנאל ברוך:       הדבר האחרון שהם טוענים זה שהמשפחות האלה יעדיפו לחיות בדירה כזאת בשביל לרכוש את הדירה

נתנאל ברוך:  שיבואו ויראו את אותם אנשים המסכנים האלה שלא רק שהם לא חושבים על העניין, הם השתמשו במשפט הזה שרוצים לחלץ רב דורית, זה לא חילוץ רב דורי, זה קיום בסיסי עם הרגשה שהם יוכלו קצת לצאת לנופש

יעקב אשר: תודה רבה

יעקב אשר:  בבקשה רן מלמד

רן מלמד: תודה אדוני, רן מלמד מארגון נקודת מפנה

רן מלמד:  אני עוסק בנושא הדיור הציבורי הרבה שנים ואני שמח שיצא לי לעזור לרן כהן בתחילת הדרך בקידום החקיקה שלו

רן מלמד:  אני רוצה להגיד לך קודם כול תודה על זה שאתה מקיים סדרה של דיונים, כי אני חושב שהמגוון הרחב של העובדות והנתונים ולאחר מכן גם הפתרונות הוא כזה שחייבים לעשות דיון לעומק

רן מלמד:  אני חושב שצריכים, לפני שאני אגיד חלק מהפתרונות שאני רוצה להציע, שני דברים שאני חושב שהם חשובים מאוד ואני אעשה אותם בקצר

רן מלמד:  הדבר הראשון זה שאין יעד למלאי דיור ציבורי בישראל

רן מלמד:  אין מספר שאומר מהמספר הזה לא יורדים

דני גיגי: הועדה למלחמה בעוני אמרה, רן

רן מלמד: תן לי לדבר, לא הפרעתי לך

יעקב אשר: אני לא מבין אותך, לך יש את הדעה, יש לו את הדעה שלו

רן מלמד: תן לי להגיד מה שאני חושב

יעקב אשר: אם כולם היו שרים אותו דבר, לא היה צריך מקהלה בכלל

רן מלמד: אני חושב שאין יעד ולא רק שאין יעד, גם אין סעיף תקציבי לרכישה של דיור ציבורי בבסיס תקציב משרד השיכון

יעקב אשר: הוא קיים דרך הקרן

רן מלמד: לא, הוא לא קיים

רן מלמד:  אין תקציב, אין חוק שאומר

יעקב אשר: אין תקציב, זה נכון כי זה תקציב מותנה

רן מלמד: אין חוק שאומר משרד השיכון ישקיע 300 מיליון שקלים בשנה ברכישת דירות לדיור ציבורי

יעקב אשר: נכון

רן מלמד: אז אני חושב שקודם כול כשמדברים על דיור ציבורי בכלל בלי לדבר על הרכישה, צריך להתחיל לדבר - - -     

יהודה מורגנשטרן: אין תקציב לרכישה

יהודה מורגנשטרן:  תקציב להשקעה בדיור הציבורי יש, אז תבחין

רן מלמד: אני מדבר על הרכישה, אז אני אחדד

רן מלמד:  אין תקציב לרכישה

יעקב אשר: אוקיי, 100%

רן מלמד: ואני יודע כי אני יודע איזה חוקים אני העליתי במהלך השנים בדיוק בשביל לפתור את הדבר הזה

רן מלמד:  הנקודה השנייה היא שיש פה בעיה ויש פה פתרון ואני לא בטוח שיש הלימה ביניהם

רן מלמד:  הבעיה, שאני מסכים איתה לחלוטין, היא מה שאמרה חברת הכנסת לזימי, מה שמיכאל ביטון אמר ואחרים, גם מה שאתה אומר, בעיקר אני מתחבר למה שכרמן אמרה, ואני שמח שיוצא לי להיות תומך ותיק של הארגון שלהם, זה שאנשים שחיים בעוני מגיעה להם הזדמנות לא להיות עניים

רן מלמד:  וזה אומר שמי שהצליח לפרוץ לאיזושהי נקודה, צריך לעזור לו כדי שהוא לא יהיה בעוני עם הילדים שלו, עם הנכדים שלו וכדומה

יעקב אשר: בהמשך הדרך, הלאה

רן מלמד: אני לא בטוח שהפתרון הוא רכישת הדירה ואני רוצה להסביר מדוע, ומפה אני גם אגיע לפתרון שאני חושב שצריך בין השאר לדבר עליו

רן מלמד:  החובה הראשונה של המדינה זה לדאוג לדיור ראוי והגון לכל אזרח מהיום שהוא נולד עד היום שהוא מת

רן מלמד:  אנחנו יכולים להגדיר מה זה ראוי, אנחנו יכולים להגדיר מה זה הגון

יעקב אשר: הלאה, לא ניכנס לניסוח

רן מלמד: אבל ברור לנו שמי שגר בדיור ציבורי גר שם כל החיים שלו, לא יפנו אותו באמצע, אלא אם כן הוא עשה משהו נוראי

רן מלמד:  אבל אני כן חושב שאם יש משפחה שנולדה פה וגידלה פה את ילדיה, וצריכה להמשיך ולתת להם הזדמנויות כדי לייצר סוג של שוויון, מגיע לה לקבל עזרה בהקשר הזה מהמדינה, ולאו דווקא על ידי רכישת הדירה, ופה אני מגיע לאחד מהפתרונות שאני רוצה להציע וזה הפיתרון של סוג של דמי מפתח לדיירים של דיור ציבורי

יעקב אשר: מיכאל, למה אנחנו לא מקשיבים? זה פתרונות, אחד הפתרונות

רן מלמד: אפשר לפסול, אפשר לדון בו

יעקב אשר: זה מפריע

רן מלמד: יש כל מיני כיוונים אליו

רן מלמד:  היום בשוק החופשי כשיש דיירים שגרים בדמי מפתח, המודל והחוק קובעים שאם בעל הנכס רוצה לפנות אותם לפני שהם הלכו לעולמם, כי הרי שם אין הוראת שעה, הוא צריך לשלם להם אחוז מסוים מערך הנכס

רן מלמד:       אני אומר שחלק מהפתרונות זה תנו לדיירים דמי מפתח בחייהם, בזמן סביר שהם יוכלו להשביח אותו ולהשתמש בו כמו שצריך

רן מלמד:  זה אומר שאם מישהו גר בדירת שיכון טובה יותר או טובה פחות, ששווה 300,000 או 800,000 או 500,000 אחרי שלוקחים את תקופת הזמן שבה הוא חיכה לדירה וגר בדירה פלוס מספר השנים שצריך, הוא יקבל 60% או 70% מערך הדירה, הכסף הזה ייכנס אליו במזומן, הוא יוכל להשקיע אותו, הוא יוכל לקנות בו מה שהוא רוצה איפה שהוא רוצה, הוא יוכל לחלק אותו בין הילדים שלו בלי שיהיו ריבים פחות או יותר, ועדיין להמשיך לגור בדירה כדייר דיור ציבורי עד סוף ימי חייו

רן מלמד:       אל תשכחו שבדיור הציבורי יש גם מה שנקרא דייר ממשיך, שלמרות שמשרד השיכון והממשלה מנסים כל השנים לבטל את המנגנון הזה, אני חושב שצריך בהחלט לחזק אותו, מה שנותן עוד פתרון

רן מלמד:  כך שאני חושב, אדוני, שצריך לעשות הבחנה בין החובה של המדינה לדאוג לדיור ראוי והגון לזכאים, לכל תקופת החיים, לבין הפתרון

רן מלמד:      עוד שני דברים קטנים, אחד, ממשלות ישראל במשך שנים מתעלמות מהמחויבויות שלהם, כולל מחויבויות חוקיות בהחלטות ממשלה ובחוקים בכל מה שקשור בדיור הציבורי, ולא נלך אחורה ונדבר על שוד הקופה הציבורית של תחילת שנות ה-2000 עם ה-2

רן מלמד: 5 מיליארד שקלים שהלכו לאיבוד

יעקב אשר: הלאה הלאה

יעקב אשר:  רן, אמרה נקודות קטנות

רן מלמד: והדבר האחרון, כשבאים לדבר על הניסיון לפתור את העוני הרב דורי, אי אפשר לבוא ולהגיד שזו רק בעיה של מי שגר בדיור הציבורי

רן מלמד:  החוק הזה, לצערי הרב כמו שאני רואה אותו, גורם עוול למשפחות עניות שבגלל איך שקובעים את הקריטריונים לזכאות לדיור ציבורי, לא יכולות לקבל היום דיור ציבורי ובעצם הן לא יקבלו שום דבר

רן מלמד:  למשל, אימהות חד הוריות שיש להן שני ילדים ולא שלושה, או שהיו להן שלושה ילדים בתחילת הדרך ואחד מהם עבר את גיל 18, הן, למרות שהעוני שלהם לא פחות מאשר כל משפחה אחרת בדיור הציבורי, לא יהיו זכאיות

יעקב אשר: זה אתה מדבר על הקריטריונים של הזכאות

מיכה רחמן: אבל הזכאות נקבעת לפי המלאי, צריך להגדיל את המלאי, זה הכול

רן מלמד: לא הפרעתי לך אל תפריע

רן מלמד:  לי

רן מלמד:  וזאת אפליה שאני חושב שאם דנים בחוק המכר צריך לראות איך מטפלים בה גם

יעקב אשר: כן, אבל בחוק המכר אנחנו דנים כרגע כדי שיהיה באמת כמו שהוא אמר הגדלת המלאי

יעקב אשר:  החלק השני בקריטריונים, אמרתי, דיברנו על זה להסתכל במניפה יותר גדולה

יעקב אשר:  אבל אני אומר עוד משהו, אני לא רוצה מניפה יותר מידי גדולה לא יהיה כלום

רן מלמד: זה נכון, אבל עוד פעם אם אתה תמכור בלי להגדיל את המלאי בכלל, הנזק הרבה יותר גדול

יעקב אשר: ברור בקי בבקשה

בקי כהני קשת: תודה אדוני, בקי כהן קשת, עורכת דין, פורום מאבק בעוני

יעקב אשר: קצר אם אפשר

בקי כהני קשת: לכן לא אחזור על הדברים החשובים שכבר אמר כבודו

בקי כהני קשת:  דבר שאני מבקשת להציע, שיתווסף לרשימת הדברים שצריכים להיות מחוברים לדיון הזה, זה הנושא של דייר ממשיך

בקי כהני קשת:  בעיניי, הנושא של דייר ממשיך הוא עסקת חבילה לחלוטין, הוא לחלוטין שייך לאותו נושא

בקי כהני קשת:  היות וישנן משפחות שלא יכלו לרכוש את הדירה גם אם יחזור החוק להיות בתוקף, והרבה פעמים מדובר באוכלוסיות הכי מוחלשות, באנשים הכי מוחלשים ולהגיד שאם הם לא זכאים עצמאית הם לא זכאים, זה לזרוק אנשים

יעקב אשר: תודה, משרד הרווחה

עפרה כרמון אבן: עפרה כרמון אבן מנהלת תחום בכיר, תכנון ודיור בראייה חברתית

עפרה כרמון אבן:  אז א' אני רוצה להודות על הדיון החשוב, אני מתנצלת מראש על הביקורת הפנים ממשלתית כאן, אבל אני באמת מקווה שנתחיל סוף-סוף לקיים דיון פנים ממשלתי משרד הרווחה את משרד השיכון

עפרה כרמון אבן:  אבל אני מצטרפת לתחושות מאוד קשות, שכל סך הכלים והפתרונות בנושא נדל"ו מוכר וידוע לכולנו

עפרה כרמון אבן:  אנחנו מכירים תמריצי מיסוי ואנחנו מכירים תמריצי נדלן ופרקטיקות נדל"ן, ותמריצי תכנון וזכויות בניה וגובשה תוכנית ממשלתית נהדרת, הוזכרה פה תוכנית גלנט, ועדיין אנחנו חוזרים לעוד ועדה ולעוד דוח

עפרה כרמון אבן:       אני רוצה להזכיר ש-50,000 יחידות דיור זה נותן מענה ל-150,000 תושבים במקרה הטוב

עפרה כרמון אבן:  אנחנו מדברים על אחוז ומשהו מאוכלוסיית המדינה

עפרה כרמון אבן:  ואם אנחנו נושאים עינינו למדינות ה-OECD, אז אם שם משכילים למצוא פתרונות שנותנים מענה ל-50% מאוכלוסיית ברלין, או ל-70% מאוכלוסיית וינה, או באמסטרדם אנחנו רואים 70% מיחידות הדיור, בכל תוכנית יש פתרונות סוציאליים

עפרה כרמון אבן:  זאת אומרת שעולם הנדל"ן יודע לייצר את הפתרונות האלה

יעקב אשר: נכון

עפרה כרמון אבן: כציבור, כחברה אזרחית, כאזרחית וכעובדת מדינה, אנחנו צריכים כולנו להעלות את השאלות האלה

עפרה כרמון אבן:  אם הכלים נתונים, איך זה שאנחנו לא מתקדמים? אני עשר שנים יושבת בדיונים בכנסת ושומעת את האמירות האלה שאם אנחנו מוכרים דירות אנחנו גורעים

עפרה כרמון אבן:  כמובן שאנחנו גורעים אבל אנחנו לא במשחק סכום אפס

עפרה כרמון אבן:  המדיניות הקיימת בעשרות השנים האחרונות

יעקב אשר: אוקיי, אם אפשר משפט סיום כי אנחנו כבר ממש גבוליים

יעקב אשר:  אני חושב שיש תחת ידיה של המדינה בכלים, כלי התכנון וכלי אחוזי הבניה והדברים האלה יש בהחלט, כל איזון כזה יכול להביא, אם זה יכוון למקום הזה, זה כבר לא אחריות של משרד השיכון לבד, זה גם מנהל התכנון, לכן אמרתי חלק מהעניין כאן אני חושב שבטיפול רב שבועי כזה, כולל שלכם גם כי גם אתם חלק מהעניין, לא בחלק התכנוני

עפרה כרמון אבן: רגע אני חייבת להגיד משפט אחרון

עפרה כרמון אבן:  אני מזכירה שבדיון הקודם כאן בקיץ האחרון, הצגנו כמשרד את עמדת השר שתומך בנושא של הארכת חוק המכר

יעקב אשר: כן זה ברור, אבל הוא לא אמר שהוא תומך דווקא בנוסח הזה, הוא מעדיף שזה יבוא מתוקן ומסודר יותר

יעקב אשר:  אני מכיר את השר אז אני יכול להגיד לך

עפרה כרמון אבן: ואני רוצה גם להזכיר, דובר פה הרבה על הזכות של עניים, וחלומות

עפרה כרמון אבן:  זה הרבה מעבר לזכות

יעקב אשר: ברור

עפרה כרמון אבן: בראייה קרה אנחנו מדברים על סוגייה של אפקטיביות

יעקב אשר: תודה רבה

עפרה כרמון אבן: אם אנחנו לוקחים את התקציבים הממשלתיים שהושקעו בסיוע בשכר דירה וכיוצא בזה, אנחנו משמרים נזקקות, צריך לתעל את התקציבים האלה להעצמה, זה מה שאני אומרת

עפרה כרמון אבן:  למוביליות חברתית

יעקב אשר: אני רוצה שהמנכ"ל יגיד כמה מילים

יעקב אשר:  יש בזום את שימי, התאחדות יועצי המשכנתאות? כן בבקשה

יעקב אשר:  בקצרה מאוד

שימי סימון אדזיאשוילי: כן בקצרה, תודה רבה על הדיון החשוב

שימי סימון אדזיאשוילי:  אדבר על נושא המשכנתא בעולם של הזכאות ושל הדיור הציבורי, כיום כפי שאנחנו יודעים הזכאות לרוכשי דירות דיור ציבורי עד 15 שנים מוגבלת, ובעצם גם כשהם מקבלים כבר את הזכות לרכישה במסגרת החוק הישן, כשהם מגיעים לקבל משכנתא הם נתקלים בחומה

יעקב אשר: ברור

יעקב אשר:  לכן דיברנו על משכנתאות, הלוואות מדינה, הלוואות מסוג אחר, ולא הלוואות שהבנקים יצטרכו להיות נחמדים גם כן, זה לא יקרה בקדנציה הזאת כנראה

שימי סימון אדזיאשוילי: נכון, וגם הזכאות שמגיעה להם מוגבלת ל-15 שנים בלבד, מה שמגדיל את הקושי ביכולת ההחזר

שימי סימון אדזיאשוילי:  בעצם אם הם היו יכולים לקבל זכאות ל-30 שנים, הם היו יכולים לקבל את המשכנתא

שימי סימון אדזיאשוילי:  בגלל שמגבילים ל-15 מגדילים להם בעצם את ההחזר החודשי וזה משמעותי

יעקב אשר: תודה רבה, טוב שהערת

שימי סימון אדזיאשוילי: הצד השני זה גם הקשישים, כמו שדיבר פה נתנאל ממשרד השיכון

שימי סימון אדזיאשוילי:  מרבית הרוכשים הם קשישים, קשישים לא יכולים לקבל משכנתא בגלל גילם היום

שימי סימון אדזיאשוילי:  והם גם לא יכולים לקבל משכנתא הפוכה לטובת רכישה של דיור ציבורי בגלל כתב ההתחייבות של חברת עמידר

שימי סימון אדזיאשוילי:  צריך להקל ולחשוב גם על כתב התחייבות חדש כדי שקשישים יוכלו לקבל משכנתא הפוכה

יעקב אשר: תודה, ניקח את זה בחשבון בתוך הדיונים

שימי סימון אדזיאשוילי: זה חשוב לפתור בתוך החוק הזה

יעקב אשר: אדוני המנכ"ל בבקשה

יעקב אשר:  לפני? אבל שתי דקות בדיוק

אופיר סופר: יעקב, הגענו כבר לצוהריים, מהבוקר

אופיר סופר:  אני רואה שההתנהלות פה - -     

יעקב אשר: לא טובה

אופיר סופר: - - לא, טובה

אופיר סופר:  רציתי לשבח אותך, גם את המנכ"ל שהגיע וגם את מיכאל שפה

מיכאל ביטון: תודה רבה

אופיר סופר: ולצערי יש פה נציגים שזה לא כל כך טוב להם שזה מתנהל טוב

יעקב אשר: לא לא

אופיר סופר: אני אומר לך את האמת, אני מרגיש פה

אופיר סופר:  אני בפעם השנייה פה בוועדה, אחרי ששילמתי כבר כסף על הדירה ועצרו לי את הרכש, ואני בתוך דקה ברגע ששילמתי צריכים לאשר לי את המשך הרכישה, המשכנתא מוכנה

אופיר סופר:  פניתי, רציתי לשבח שהמשרד שלך גם פתוח בפני האנשים שנפלו בין הכיסאות, ומיכאל, וגם המשרד של יהודה וגם המשרד של השר, כולם מקבלים פניות מאנשים שנפלו בין הכיסאות

יעקב אשר: צריך אבל לסגור את הכיסאות שלא יפלו באמצע

יעקב אשר:  זה בעזרת השם

אופיר סופר: זו הבעיה

אופיר סופר:  אבל בישיבה הקודמת אתה ביקשת הבהרות מעמידר

יעקב אשר: נכון

אופיר סופר: ובתחילת הדיון כפי שאמרת לפני 25 דקות, זה כבר נהיה 45 דקות, אנחנו עד היום לא קיבלנו הבהרות

אופיר סופר:  אני שילמתי פה כסף ב-7 במאי, ובמסמך שקיבלתי אחרי שהייתי בישיבה שלך, ב-19 בספטמבר, צוין שהיה לי רכש עד ה-6 ביוני, זאת אומרת אני שילמתי חודש לפני

יעקב אשר: שילמת על מה?     

אופיר סופר: על הרכש, על הבית, 95,000

אופיר סופר:  ולא מאשרים לי להמשיך את הרכישה

יעקב אשר: אני מבקש

נתנאל לפידות: אני מכיר את המקרה, זה לא מדויק

יעקב אשר: רגע, לא נעשה, גם משום כבודך וגם משום כבודו

אופיר סופר: תבקש מסמכים, יש תאריכים

יעקב אשר: רפי, אני מבקש את התשובה שלכם אליי באופן פרטי

אופיר סופר: אבל עברו כבר שמונה חודשים מהפעם שעברה שדרשת מהם הבהרות

יעקב אשר: אני לא יודע, אני לא זוכר

אופיר סופר: אתה ביקשת הבהרות מהם, ויושב פה נציג של משרד השיכון שפגשתי אותו אחרי הוועדה בעמידר ואמרתי לו יעקב ביקש הבהרות, תתנו לי הבהרות, הוא שיחק אותה לא מכיר

אופיר סופר:  יש פה גברת גילה שיושבת שם גם שיכולה בדקה אחת

יעקב אשר: תקשיב לי, אני ביקשתי אז שיטפלו בזה, אני עכשיו מבקש שהם יענו לי תשובה ואז אני אדע מה אני צריך לעשות בעניין הזה, אם אני אוכל

אופיר סופר: אבל יש פה מסמכים

יעקב אשר: כן זה לא עכשיו

יעקב אשר:  אנחנו מדברים על בעיות כלליות ולא על בעיות פרטיות

אופיר סופר: אני משלם כסף על הריבית יעקב, על ההלוואה של ה-95,000, אני משלם כסף

יעקב אשר: לא להפריע, אני שמעתי, אני אקבל את התשובה על המקרה שלך, לא מקובל עליי שתהיה תשובה ולא תהיה תשובה

יעקב אשר:  בבקשה אדוני המנכ"ל

דני גיגי: די, רפי

יעקב אשר: תכבד אותי בבקשה

יעקב אשר:  אתה לא תפריע לי באמצע הוועדה

אופיר סופר: מכבד אותך

יעקב אשר: אז תן לי בבקשה לסיים את הדיון הזה

יעקב אשר:  כן בבקשה אדוני המנכ"ל

אופיר סופר: יש פה מסמכים שמראים א' וב' ונגמור את זה, אני רוצה פתרון

יעקב אשר: טוב

יהודה מורגנשטרן: אדוני יושב-הראש אני אהיה קצר אחרי הדיון

יהודה מורגנשטרן:  קודם כול תודה על הדיון

יהודה מורגנשטרן:  לבוא לפה ולשמוע את הדברים מכלי ראשון, זו לא פעם ראשונה מבחינתי אבל עדיין אני שמח ומודה לך על הדיון

יהודה מורגנשטרן:  בנימה אישית שמחתי לפגוש פה את כרמן, היו לנו שעות שיחה לפני הרבה מאוד שנים ולא פגשתי אותה הרבה שנים, בנושאים של מוביליות חברתית ודיירי הדיור הציבורי, ומי יודע, כרמן, ואולי מה שנקרא, הזרעים שזרעת אז בשיחות שלנו היו אולי הכנה טובה להיכנס לתפקיד פה כמנכ"ל ולהיות אחראי, בין היתר, על הדיור הציבורי

יהודה מורגנשטרן:       בוא נגיד ככה, אני אתחיל מזה שמוביליות חברתית כלכלית זה לא רק יעד אישי מבחינתי, אני חושב שזה גם יעד לאומי עבורנו, וזה דבר שאין בו שאלה

יהודה מורגנשטרן:  אני רוצה לשים איזשהו פיל שבחדר קצת במרכז

יהודה מורגנשטרן:  קודם כול אין לנו כמשרד ולי כמנכ"ל איזשהו רצון לחסל את הדיור הציבורי, נהפוך הוא

יהודה מורגנשטרן:       אם אני מסתכל אפילו על הסיכום התקציבי שהשר אלקין בתוך הסיכום התקציבי, תוספתי על התקציב הבסיסי, באו והגיע 100 מיליון שקלים על התקציב הציבורי, אני לא מדבר על רכש, אני מדבר על השמשה ועוד דברים

יהודה מורגנשטרן:  השר גולדקנופף הביא 300 מיליון שקלים בסיכום התקציבי

יהודה מורגנשטרן:  אנחנו לא פגענו בסכומים האלה

יהודה מורגנשטרן:  גם עם תקציב שעשינו לו תיקונים ב-2024 עם תקציב המלחמה שהמשרד היה צריך להצטמצם והצטמצמנו בהרבה מאוד דברים

מיכאל ביטון: כמה רכש הוא הביא?     

יהודה מורגנשטרן: רגע, לא דיברתי עכשיו

מיכאל ביטון: למה לא? אבל אנחנו ברכש ומכר אז זה יפה שהבאת כסף לתחזוקה ותיקונים

מיכאל ביטון:  כמה כסף שמו שם על רכש?     

יהודה מורגנשטרן: אפס כסף

יהודה מורגנשטרן:  את אותו סעיף תקציבי - - -     

מיכאל ביטון: כמה אתם שמתם על רכש ב-2023-2024, כסף חדש?     

יהודה מורגנשטרן: אני עונה, בסיכום התקציבי לא היה שקל קודם

יהודה מורגנשטרן:  היה סיכום תקציבי על 1,700 דירות, אותו סעיף ב-2021-2022 היו 1,700 דירות, אותן 1,700 דירות נמצאות בסעיף 2023-2024

מיכאל ביטון: תוקצבו

מיכאל ביטון:  תוקצבו בממשלה הקודמת 1,700 דירות לרכש

יהודה מורגנשטרן: חבר הכנסת ביטון הם לא תוקצבו

יהודה מורגנשטרן:  נעשה סעיף תקציבי ואם תרצה אחרי הוועדה אני אתן לך את הסעיף, אחד לאחד אותו סעיף נמצא, תקבל אותו

מיכאל ביטון: לא מומש

מיכאל ביטון:  אבל לא הבאתם כסף חדש?     

יהודה מורגנשטרן: היה סיכום לבוא ולקנות, שיימצא לו מקור תקציבי

יהודה מורגנשטרן:  את אותו סיכום יש גם כן היום, המקור התקציבי עדיין לא נמצא משנת 2021

מיכאל ביטון: אז איך בכל זאת קנית דירות?     

יהודה מורגנשטרן: מהקרן

יהודה מורגנשטרן:  וקנינו ב-2021-2022 כ-200-300 דירות, אנחנו קנינו 600 דירות

יעקב אשר: מיכאל, יש פה הודעה מיושב-הראש שאני חייב לסיים תכף

יהודה מורגנשטרן: רגע הפיל שבחדר, חצי דקה

מיכאל ביטון: אני אגיד לך משהו

יעקב אשר: אבל הוא באמצע לדבר, אז תיתן לו

יעקב אשר:  לא באמצע, לא יהיה באמצע, מה זה?     

יהודה מורגנשטרן: יש פיל שבחדר, האם התפקיד שלנו זה לדאוג לקורת גג או במקביל גם כן לבוא ולאפשר לחלום בגדול, מעבר בין דורי, עצירת העוני, כל הדברים המאוד חשובים ששמענו פה

יהודה מורגנשטרן:  קל לבוא ולהגיד שצריכים גם וגם, אבל הגם וגם הוא מורכב, יש פה שאלות של שוויוניות, יש פה שאלות משפטיות, יש פה שאלות תקציביות מערכתיות ואיך עושים את זה, אני לא אומר שלא צריך לחלום בגדול, אדרבה ואדרבה צריכים לבוא בגדול, אבל זה לא כאילו מה שנקרא לבוא ולהגיד שאפשר להחזיק את המורכבות

יעקב אשר: לסיכום

יהודה מורגנשטרן: עם זאת, אנחנו נבוא לפה עם חשיבה איך כן ולא איך לא, כמו שאמרת

יהודה מורגנשטרן:  עיקרון הכן אנחנו ניצמד לו

יהודה מורגנשטרן:  אבל נאמר פה הגבלת הנחה צמודי קרקע ורוויה, האם למכור רק לזכאים? מקורות תקציביים נוספים, זכויות עתידיות מה עושים איתן? ועוד דברים שעלו פה ויעלו בהמשך

יהודה מורגנשטרן:      ועדת הכהן היא כביכול לא קשורה אבל היא כן קשורה

יהודה מורגנשטרן:  אנחנו רואים את זה ביחד גם לפה נחזור לוועדה עם הדברים האלה

יעקב אשר: שינויים - - - יכולים לעזור להם

יהודה מורגנשטרן: נשמח לבוא גם כן אחרי שנעשה עבודה, ונעשה עבודה גם כן שותפים שנמצאים פה סביב השולחן בתוך הבית ומשרדים נוספים, רגע אחד לבוא ולחשוב איך אפשר להביא את המורכבויות האלה? כמו שאמרנו בתחילת הדיון, חוק ככה בשורה הזאתי, אני חושב שזה לא הדבר נכון

יעקב אשר: תודה רבה

יעקב אשר:  כן מיכאל רצית לומר משהו?     

מיכאל ביטון: דיברתם על יעדים לדירות בדיור ציבורי, מחכים לוועדת כהן, ועדת אללוף המליצה לממשלה על 1100,000 יחידות דיור, כמלאי

מיכאל ביטון:  ועדות לא יצילו אותנו

יעקב אשר: איזה ועדה?     

מיכאל ביטון: ועדת אללוף המליצה על העוני

יעקב אשר: לא, ועדת הכהן

מיכאל ביטון: הכהן תמליץ המלצות גם, עוד ועדה שיקברו את המלצותיה, הלוואי שיבצעו את המלצותיה ב-80%, אבל אם רוצים יעד ממשלתי, בוצעה ועדה לעוני על 110 יחידות מלאי

מיכאל ביטון:  מילים יפות ואידיאולוגיה זה נחמד

מיכאל ביטון:  אם מישהו אומר שיפרתי את מצאי הדיור הציבורי, הפושעים בעבר, נלחמתי בהם

מיכאל ביטון:  לא חיכיתי

מיכאל ביטון:  בתוך הממשלה שלי נלחמתי במי שהיה פושע

מיכאל ביטון:  אבל עכשיו יש להם זמן לתקן, תקציב 2024 ועדיין התשובה אין כסף מיועד לרכש דירות, כסף תוספתי

יעקב אשר: נכון

מיכאל ביטון: זאת החלטה מודעת שהנושא הזה הוא לא בעדיפות עליונה של הממשלה, כי היא מוכנה לשים הרבה יד בכיס ולהוציא מיליארדים על מה שחשוב לה, כולל לוותר על הכנסה מול מעמד ביניים עשיר שמגיש ומקבל מיליארדים מהמדינה, וזאת החלטה מודעת

יעקב אשר: אנחנו חוזרים למה שדיברנו בהתחלה נו

יעקב אשר:  אני חייב לסגור את הישיבה

מיכאל ביטון: נכון

מיכאל ביטון:  אני מבקש ממך שאחרי כל הדיונים הכללים – אני גם עשיתי כמה חוקים בחיים, קיימתי כמה עשרות חוקים בוועדת כלכלה – זה סעיף של שורה אחת, אתה רוצה שהוא יהיה עשר שורות הוא יהיה עשר שורות, אבל אחרי כמה דיונים כלליים הדיון הבא צריך להיות מהיר ואינוס החוק

יעקב אשר: אז אני מודיע כבר, כדי שלא אתה תעבוד על אף אחד ואני לא אעבוד עליך

יעקב אשר:  זה לא הולך להיות מהיר ברמה של שבועות, אבל זה הולך להיות אינטנסיבי וכבר לישיבה הבאה אנחנו נבוא עם התחלה של שלד, אנחנו נוסיף עליו, אני גם אעדכן אתכם את חברי הכנסת וגם כאן

יעקב אשר:  אני חושב שהכיוון הוא ברור, הדברים נאמרו היום בצורה מאוד ברורה, עכשיו זה תלוי בנו אם נוציא את זה לפועל

יעקב אשר:  ובעזרת השם צריך להיות אופטימיים

יעקב אשר:  30 שניות

דני גיגי: ממש חיזוק רק לדברים שמיכאל אמר

דני גיגי:  נקבע בוועדת אללוף 110 יחידות

יעקב אשר: ממש לא

דני גיגי: זה בהקשר ליעד

יעקב אשר: אתה לא תגיעו לשום מקום ככה

יעקב אשר:  תאמינו לי, למה אתם לא מאמינים לי?     

דני גיגי: תן לי להגיד משהו על היעד

יעקב אשר: לא, נגמר

יעקב אשר:  חברים, אני רוצה לסכם את הדיון, אנחנו שמענו דברים, שמענו מצוקות ואנחנו מבקשים גם לטפל פרטני בנקודות הללו שעלו עם תשובות ברורות לדברים הללו

יעקב אשר:       אני מצפה מהמשרד, אני לא רוצה להיכנס כרגע ולזרוק איזה מספר של ימים, אבל אנחנו במהלך הזמן הקרוב מאוד נתכנס גם לישיבה כאן, אני רוצה קודם כול לראות איזשהו שלד, לא מחייב, של תוכנית, על סמך דברים שכבר דיברנו, על סמך דברים שנאמרו כאן אנחנו נתחיל לבנות את השלד, לתת לו קצת עור ועצמות ונתחיל בדיונים כאן בוועדה עד שנגיע למשהו

יעקב אשר:       כמו שאמרתי בהתחלה, זה לא יהיה חוק של שורה אחת וזה לא יהיה משהו שנכנס ראש בקיר, אלא הולך עם תיקונים ושינויים, ואני מאוד מבקש, ואני בטוח שמשרד השיכון יירתם לעניין הזה, משרד האוצר כרגע נמצא שומע, מקשיב, ויירתם לעניין גם במוגבלויות הקיימות

יעקב אשר:       כשאני בא ואומר דבר אחד מיכאל, ואני רוצה שתקשיב מיכאל

יעקב אשר:  מה שאתה אמרת זה נכון, זה שהמדינה לא שמה כסף

יהודה מורגנשטרן: אדוני יושב-הראש, גם משרד הרווחה שמעתי פה שיש ביקורת על זה, גם יכולה מתקציב לטובת, לבוא ולהוציא ולגרום לאנשים למוביליות כלכלית וחברתית

יעקב אשר: בוודאי, אם זה תקציב של לייעץ והדרכה וכו'

יעקב אשר:  מיכאל, אתה אמרת משהו שאני יכול רק להסכים איתו, אבל אנחנו גם אנשים קצת פרקטיים

יעקב אשר:  זה שהמדינה לא שמה כסף, משרד האוצר לא מתקצב את זה מעבר לקרן וכו', זו אמירה לא טובה

יעקב אשר:  אבל אני בא ואומר, גם אם נגיע לזה, ואני אומר לאוצר עוד לפני זה, יש לכם כסף שאתם יכולים לאסוף אותו בעניין הזה, אתם יכולים לייצר אותו, ואז הוא הוסיף עליו לא מיליארדים, תוסיפו קצת אבל תייצרו את זה

יעקב אשר:  אם זה מה שיש מתוכניות פינוי בינוי, אם זה דברים של הכנסות מדינה ממכירות קרקע

יעקב אשר:  אם זה להכניס רכיב בפעם הראשונה, של דירות ציבורית גם בפרויקטים שמדברים על בר השגה והכול כמו שדיברנו

מיכאל ביטון: היה חוק של 7%, בוטל

יעקב אשר: אני לא מכיר, אני אבדוק את זה

יעקב אשר:  לשם אנחנו צועדים, כשיהיו לנו סבלנות ועקביות ואנחנו נגיע בעזרת השם גם להצלחה, תודה רבה, הישיבה נעולה